
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 445 

3 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κύρωση Συλλογικής Σύμβασης Εργασίας Πληρωμά¬ 
των Ναυαγοσωστικών. 1 

Κύρωση Συλλογικής Σύμβασης Εργασίας Πληρωμά¬ 
των Ρυμουλκών. 2 


ΑΠΟΦΑΣΕΙΣ 

Αριθ. 3525.12/01/2000 (1) 

Κύρωση Συλλογικής Σύμβασης Εργασίας Πληρωμάτων 
Ναυαγοσωστικών. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Εχοντας υπόψη: 

1. Τις διατάξεις των άρθρων 1 παρ. 1 και 5 του Α.Ν. 
3276/44 "περί Συλλογικών Συμβάσεων εν τη ναυτική ερ¬ 
γασία" όπως έχει τροποποιηθεί και ισχύει σήμερα. 

2. Το αριθμ. 19/08-03-2000 έγγραφο της Πανελλήνιας 
Ενωσης Πληρωμάτων Ρυμουλκών και Ναυαγοσωστικών 
με το οποίο υποβλήθηκε για κύρωση η από 08-03-2000 
Συλλογική Σύμβαση Εργασίας Πληρωμάτων Ναυαγοσω¬ 
στικών. 

3. Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πληρωμάτων Ναυαγοσωστικών, το κείμενο της οποίας 
υπογράφηκε στις 08-03-2000 από τους νόμιμους εκπρο¬ 
σώπους της Ενωσης Πλοιοκτητών Ρυμουλκών και Ναυα¬ 
γοσωστικών Πλοίων και της Πανελλήνιας Ενωσης Πλη¬ 
ρωμάτων Ρυμουλκών και Ναυαγοσωστικών, πληντης πα¬ 
ραγράφου (1) του άρθρου 14, η οποία αντίκειται στην 
κείμενη νομοθεσία. 

2. Η ισχύςτης Συλλογικής Σύμβασης η οποία κυρώνεται 
με την Απόφαση αυτή αρχίζει την 1η Ιανουάριου 2000 και 
λήγει την 31 Δεκεμβρίου 2000, ανανεούμενη για ένα ακό¬ 
μη έτος αν δεν καταγγελθεί στο μεταξύ από κάποιο από 
τα συμβαλλόμενα μέρη. 


3. Η παρούσα με το κείμενο της κυρούμενης Συλλογικής 
Σύμβασης να δημοσιευθούν στην Εφημερίδα της Κυβερ- 
νήσεως. 

Πειραιάς, 31 Μαρτίου 2000 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΗΡΩΜΑΤΩΝ 
ΝΑΥΑΓΟΣΩΣΤΙΚΩΝ 

Στον Πειραιά σήμερα την 8η ΜΑΡΤΙΟΥ 2000, οι κάτωθι 
αναφερόμενοι: 

1) ΝΙΚΟΛΑΟΣ Α. ΤΣΑΒΛΙΡΗΣ & ΣΠΥΡΙΔΩΝ ΠΛΥΤΖΑΝΟ- 
ΠΟΥΛΟΣ Πρόεδρος & Γεν. Γραμματέας αντίστοιχα, νόμι¬ 
μοι εκπρόσωποι της ΕΝΩΣΗΣ ΠΛΟΙΟΚΤΗΤΩΝ ΡΥΜΟΥΛ¬ 
ΚΩΝ & ΝΑΥΑΓΟΣΩΣΤΙΚΩΝ ΠΛΟΙΩΝ και 2) ΙΩΑΝΝΗΣ I. 
ΧΡΙΣΤΟΦΟΡΑΚΗΣ & ΕΛΕΥΘΕΡΙΟΣ Κ. ΣΚΑΡΟΣ Πρόεδρος 
& Γ ενικός Γ ραμματέας αντίστοιχα, νόμιμοι εκπρόσωποι 
του Επαγγελματικού Ναυτεργατικού Σωματείου της "ΠΑ¬ 
ΝΕΛΛΗΝΙΑΣ ΕΝΩΣΗΣ ΠΛΗΡΩΜΑΤΩΝ ΡΥΜΟΥΛΚΩΝ & 
ΝΑΥΑΓΟΣΩΣΤΙΚΩΝ ", ειδικά προς τούτο άπαντες εξου¬ 
σιοδοτημένοι , συνεφώνησαν τα ακόλουθα ως προς τους 
όρους και τις αμοιβές των πληρωμάτων Ναυαγοσωστι¬ 
κών. 

ΑΡΘΡΟ Ιον 

ΕΙΔΙΚΟΤΗΤΑ ΚΑΙ ΜΙΣΘΟΛΟΓΙΟ 
α) Το μισθολόγιο των πληρωμάτων των Ναυαγοσωστι¬ 
κών , καθορίζεται κατά μήνα ως κατωτέρω κατά ειδικότη¬ 
τα: 


1. ΠΛΟΙΑΡΧΟΣ 

.483.326 δρχ. 

2. ΚΥΒΕΡΝΗΤΗΣ-ΥΠΟΠΛΟΙΑΡΧΟΣ 

411.077 

δρχ. 

3. ΑΝΘΥΠΟΠΛΟΙΑΡΧΟΣ 

386.718 

δρχ. 

4. ΜΗΧΑΝΙΚΟΣ 

469.925 

δρχ 

5. Β' ΜΗΧΑΝΙΚΟΣ 

411.077 

δρχ. 

6. Γ ΜΗΧΑΝΙΚΟΣ 

,386.718 δρχ. 

7. ΑΣΥΡΜΑΤΙΣΤΗΣ 

411.077 

δρχ. 

8. Α' ΗΛΕΚΤΡΟΛΟΓΟΣ 

360.413 

δρχ. 

9. Β' ΗΛΕΚΤΡΟΛΟΓΟΣ 

261.797 

δρχ. 

10. ΝΑΥΚΛΗΡΟΣ 

286.666 

δρχ. 

11.ΝΑΥΤΗΣ 

261.797 

δρχ. 

12. ΜΗΧΑΝΟΔΗΓΟΣ Α' 

286.666 

δρχ. 

13. ΛΙΠΑΝΤΗΣ 

265.089 

δρχ. 

14. ΜΗΧΑΝΟΔΗΓΟΣ Β' 

265.089 

δρχ. 

15. ΜΑΓΕΙΡΑΣ 

301.507 δρχ. 

16. ΒΟΗΘ. ΜΑΓΕΙΡΟΥ 

216.630 δρχ. 

17. ΘΑΛΑΜΗΠΟΛΟΣ 

286.666 δρχ. 

18. ΒΟΗΘ. ΘΑΛΑΜΗΠΟΛΟΥ 

216.630 δρχ. 

19. ΔΥΤΗΣ 

301.507 δρχ. 

20. ΔΟΚ. ΠΛΟΙΑΡΧΟΣ 

171.762 δρχ. 

21. ΔΟΚ. ΜΗΧΑΝΙΚΟΣ 

22. ΒΟΗΘ. ΜΑΓΕΙΡΟΥ-ΘΑΛΑΜΗΠΟΛΟΥ 

171.762 δρχ. 

(μη αδειούχοι) 

171.762 δρχ. 

Εις τα ανωτέρω μισθολόγια, έχει ενσωματωθείτο εκ 5% 


επί του βασικού μισθού, επίδομα πολυετούς υπηρεσίας, 
το προβλεπόμενο εκ του άρθρου 2 της Σ.Σ.Ε. της υπο- 
γραφείσης την 14-3-1990, το οποίο εφεξής καταργείται. 
Μελλοντική αναβίωση του επιδόματος τούτου ή συμφω¬ 
νία προς παροχή παρεμφερούς επιδόματος συνδεόμε¬ 
νου με τον χρόνο υπηρεσίας θα συνεπάγεται αντίστοιχη 
μείωση του μισθολογίου κατά το ποσόντου επιδόματος. 

β) Ο ναυτικός δικαιούται, αν το επιθυμεί, να λάβει στην 
Ελλάδα τις πόσης φύσεως αποδοχές του από την Εφο¬ 
πλιστική Επιχείρηση σε δραχμές, με εκχώρηση προς αυ¬ 
τόν αντιστοίχου συναλλάγματος, υπολογιζόμενου με την 
επίσημη τιμή αγοράς προς την Τράπεζα της Ελλάδος. 
Διατηρούνται επίσης παράλληλα όλες οι υφιστάμενες μέ¬ 
χρι σήμερα συναλλαγματικές διευκολύνσεις υπέρ του 
ναυτικού εκ μέρους της Πολιτείας. 

γ) Το ημερομίσθιο για τον υπολογισμό της άδειας , του 
δώρου, μισθοδοσία κάτω του μηνάς, της αποζημίωσης 
και για κάθε άλλη περίπτωση που προβλέπεται από την 
παρούσα Σ.Σ., καθορίζεται στο 1/25 του βασικού μισθού. 

ΑΡΘΡΟ 2ον 

ΕΠΙΔΟΜΑΤΑ 

Τα πληρώματα των Ναυαγοσωστικών δικαιούνται επι¬ 
δόματα κατά μήνα, ως κατωτέρω: 

1) Πρόσθετο επίδομα εκ ποσοστού 5% , επί των βασι¬ 
κών μισθών για όλο το πλήρωμα γενικά. 

2) Επίδομα ακρίβειας κόστους ζωής εκ δραχμών έξι χι¬ 
λιάδων πεντακοσίων ενενήντα δύο (6.552) το μήνα και μό¬ 
νο για το κατώτερο πλήρωμα. 

3) Ειδικά στον Πλοίαρχο και Α' Μηχανικό , εκτός όλων 
των άλλων αμοιβών που προβλέπονται για όλο το πλήρω¬ 
μα από την παρούσα Συλλογική Σύμβαση, χορηγείται επι¬ 
πλέον και επίδομα θέσεως εκ δραχμών είκοσι έξι χιλιάδων 
εξακοσίων εβδομήντα (26.670) το μήνα. 

4) Ειδικό επίδομα εκ δύο χιλιάδων εννιακοσίων είκοσι 
τεσσάρων (2.924) δραχμών για τους Αξιωματικούς και 
δύο χιλιάδες εννιακόσιες ογδόντα εννέα (2.989) δραχμές 
για τα υπόλοιπα μέλη του πληρώματος. 

Το επίδομα φθοράς ιματισμού ενσωματώθηκε στο βα¬ 
σικό μισθό από 1-1-1999 και εφεξής καταργείται. 

Τα ανωτέρω επιδόματα θα καταβάλλονται και στα Δώ¬ 
ρα, Άδειες, Αποζημίωση, Ασθένεια ή ατύχημα. 

Διευκρινίζεται ότι όλα τα ως άνω επιδόματα λαμβάνουν 
τις αναλογίες των αυξήσεων οι οποίες συνεφωνήθησαν 
ομοίως εις βασικούς μισθούς. 

ΑΡΘΡΟ 3ον 
ΟΡΟΙ ΕΡΓΑΣΙΑΣ 

1. Προσωπικό καταστρώματος & μηχανοστασίου εν 
πλώ. 

α) Οι ώρες εργασίας του προσωπικού καταστρώματος 
και μηχανοστασίου εν πλώ , ορίζονται σε 40 την εβδομά¬ 
δα , ήτοι 8 ώρες την ημέρα από Δευτέρας μέχρι Παρα¬ 


σκευής, του Σαββάτου και της Κυριακής θεωρουμένων 
ως ημερών αργίας. 

β) Εάν ληφθεί υπόψιν ότι η εργασία εν πλώ πρέπει να 
εκτελείται όλες τις ημέρες της εβδομάδας καθ' όλο το 
24ωρο, οι άνδρες των βαρδιών είναι υποχρεωμένοι να 
εκτελούν τις βάρδιες κατά Σάββατο και Κυριακή επί 
8ωρο, αμειβόμενοι δια απλής υπερωριακής αμοιβής κατά 
το Σάββατο και της ιδιαίτερης αμοιβής για το 8ωρο της 
Κυριακής που ορίζεται στο άρθρο 5 της παρούσης. 

2. Προσωπικό καταστρώματος και μηχανοστασίου στο 
λιμάνι. 

α) Στο λιμάνι βάρδιες μπορούν να διατηρηθούν αν ο 
Πλοίαρχος κρίνει τούτο αναγκαίο. Στην περίπτωση αυτή 
η εργασία του πληρώματος διέπεται από τους όρους της 
εν πλώ εργασίας. 

β) Όταν οι βάρδιες διαλυθούν , οι ώρες εργασίας ορί¬ 
ζονται σε οκτώ (8) κάθε μέρα από Δευτέρα μέχρι Παρα¬ 
σκευή, του Σαββάτου και της Κυριακής θεωρουμένων πά¬ 
ντοτε ως αργιών και κατανέμονται υπάτου Πλοιάρχου με¬ 
ταξύ των ωρών 08.00 και 17.00. 

γ) Στην περίπτωση που μετά τη διάλυση των βαρδιών 
διατηρούνται αυτές για την βάρδια του μηχανοστασίου, 
καταβάλλονται εις τους υπηρετούντες στις βάρδιες υπε¬ 
ρωρίες για όσες ώρες εργασθούν πέραν του δώρου και 
υπερωρίες για όλες τις ώρες του Σαββάτου. 

δ) Οι ώρες του Ναύκληρου στο λιμάνι, εάν έχουν διαλυ¬ 
θεί οι βάρδιες , ορίζονται από 06.00 έως 18.00 , θα κατα¬ 
βάλλονται δε εις αυτόν 3 ώρες υπερωρίες από Δευτέρας 
μέχρι Παρασκευής και 8 ώρες κατά Σάββατο και την Κυ¬ 
ριακή. 

ε) Οι ώρες εργασίας των νυκτοφυλάκων είναι 12 συνε¬ 
χείς από 18.00 έως 06.00. Δια τις επιπλέον του κανονικού 
ωραρίου ώρες, θα καταβάλλεται υπερωρία 4 ωρών την 
ημέρα από Δευτέρας μέχρι Παρασκευής , 12 ώρες το 
Σάββατο και 6 ώρες την Κυριακή. 

3. Προσωπικό Γ ενικών Υπηρεσιών εν πλώ και στο λιμά¬ 
νι. 

α) Οι ώρες εργασίας του προσωπικού Γενικών Υπηρε¬ 
σιών εν πλώ και στο λιμάνι, ορίζονται σε 40 την εβδομά¬ 
δα, ήτοι 8 ώρες την ημέρα από Δευτέρας μέχρι Παρα¬ 
σκευής, του Σαββάτου και της Κυριακής θεωρουμένων 
ως ημερών αργίας. 

β) Αν ληφθεί υπόψιν ότι λόγω της φύσεως της εργασίας, 
το προσωπικό των Γ ενικών Υπηρεσιών, δεν είναι δυνατόν 
να εκτελέσει τα καθήκοντά του εντός του αναφερομένου 
στης παράγραφο α' χρονικού ορίου, είναι τούτο υποχρε¬ 
ωμένο να απασχολείται εν πλώ και στο λιμάνι από 06.30 
έως 18.30, όλες τις ημέρες της εβδομάδος με μεσημβρι¬ 
νή διακοπή 12.45 - 14.45. 

Για την πέραν του κανονικού ωραρίου απασχόληση, δι¬ 
καιούται 2 ώρες υπερωρία από Δευτέρα μέχρι Παρα¬ 
σκευή , 10 ώρες κατά το Σάββατο και 5 ώρες την Κυριακή. 
Για το 8ωρο της Κυριακής θα δικαιούται την αμοιβή του 
άρθρου 5. 

Εάν η εργασία παραταθεί και πέρα των ανωτέρω χρονι¬ 
κών ορίων , δικαιούνται υπερωρίες για όσες ώρες απα¬ 
σχοληθούν. 

γ) Ο μάγειρας πέραν των ανωτέρω υπερωριών , δικαι¬ 
ούται για κάθε αρτοποίηση 4 ώρες υπερωρία και 5 ώρες 
το μήνα για την εν γένει συντήρηση της κουζίνας. 

δ)0 θαλαμηπόλος και βοηθός θαλαμηπόλου , δικαιού¬ 
νται 10 ώρεςτο μήνα για την συντήρηση καιτο καθάρισμα 
των ψυγείων. 

ε) Στην περίπτωση που ενδιαιτούνται στο Ναυαγοσω¬ 
στικό επιβάτες ή συνεργεία, καταβάλλεται έκτακτη αμοι¬ 
βή εκ δραχμών εκατόν πενήντα τρεις (153) την ημέρα, για 
κάθε άτομο. Το ποσόν αυτό μοιράζεται εξίσου μεταξύ του 
προσωπικού Γενικών Υπηρεσιών. 

4. Όροι εργασίας στην περιοχή λιμένος Πειραιώς. 

α)"Οταν το Ναυαγοσωστικό ευρίσκεται ελλιμενισμένο 

στην περιοχή λιμένος Πειραιώς , 

σε καμιά απολύτως περίπτωση δεν είναι δυνατόν να δια¬ 
τηρηθούν οι βάρδιες και το πλήρωμα όλων των ειδικοτή¬ 
των , θα εργάζεται από 08.00 έως 17.00 και μία (1) ώρα 
διακοπή το μεσημέρι. 

β) Στην περίπτωση που ο πλοιοκτήτης επιθυμεί να πα- 
ραμείνει νυκτοφύλακας έκτου πληρώματος , τα υποχρε- 
ούμενα προς τούτο μέλη του πληρώματος θα απασχο¬ 
λούνται από 16.00ή 17.00 έως 06.00 της επομένης, εναλ¬ 
λασσόμενα καθ' εκάστη κατ' απόλυτη σειρά. Θα παίρνουν 
δε υπερωρία 14 ώρες την ημέρα. Το ίδιο θα ισχύει για κά¬ 
θε μέλος του πληρώματος του μηχανοστασίου για ανά¬ 
λογη περίπτωση. 

γ) Προς αντιμετώπιση της ανάγκης διατηρήσεως σε 
ετοιμότητα στο λιμάνι του Πειραιά ενός (1) Ναυαγοσω¬ 
στικού 24ώρου συνεχούς επιφυλακής, οι πλοιοκτήτες δύ- 
νανται να ζητήσουν και τα πληρώματα υποχρεούνται, κατ' 
απόλυτη σειρά, αποκλειόμενηςτηςεπίδύο συνεχείς ημέ¬ 
ρες υποχρεώσεως, να παραμένουν επί του Ναυαγοσω¬ 
στικού καθ' όλο το 24ωρο σε ετοιμότητα αναχωρήσεως. 

Στην περίπτωση αυτή πρέπει να λαμβάνεται ειδική μέρι¬ 
μνα, ώστε κανένα μέλος του πληρώματος να μην εργάζε¬ 
ται περισσότερο από 8 ώρες, δυναμένου του Πλοιάρχου 
προς το σκοπό αυτό να μεταβάλλει τις καθιερωμένες 
ώρες εργασίας. Θα λαμβάνεται ακόμη μέριμνα από τους 
πλοιοκτήτες να καθορίζουν τη σειρά 24ώρου επιφυλακής 
των Ναυαγοσωστικών κατά δίκαιο τρόπο, ώστε η κατά τις 
Κυριακές και Εορτές επιφυλακή να γίνεται εναλλάξ και 
κατά απόλυτη σειρά μεταξύ των Ναυαγοσωστικών. 

δ) Δια την ως άνω απασχόληση επί 24 συνεχείς ώρες, 
όλα τα μέλη του πληρώματος του Ναυαγοσωστικού , δι¬ 
καιούνται ανάλογο αυτούσιο ανάπαυση εκτός του Ναυα¬ 
γοσωστικού. 

ε) Εάν το Ναυαγοσωστικό αναχωρήσει από τον Πειραιά 
μετά τη λήξη της ημερήσιας εργασίας, θα καταβάλλεται 
υπερωρία σε όσους έκτου πληρώματος εργασθούν μέχρι 
την έναρξη της επομένης ημέρας. Η ημέρα υπολογίζεται 
από 00.01 έως 24.00. 

Σαν περιοχή λιμένος Πειραιά, θεωρούνται οι όρμοι, 
ακτές , λιμενικές εγκαταστάσεις, σε απόσταση 20 ναυτι¬ 
κών μιλίων εκατέρωθεν του Κεντρικού Λιμένος Πειραιώς. 

Δεν θεωρείται περιοχή λιμένος Πειραιώς , η ράδα της 
περιοχής αυτής σε απόσταση μεγαλύτερη του ενός (1) 
ναυτικού μιλίου, οπότε εμφανίζονται, οι όροι της εν πλώ 
εργασίας. 

ζ)Τα πληρώματα των Ναυαγοσωστικών, υποχρεούνται 
εάν κληθούν εκτάκτως να προσέλθουν το ταχύτερο δυ¬ 
νατό εις τα σκάφη τους προς παροχή βοήθειας εις τα κιν- 
δυνεύοντα ή ευρισκόμενα σε κατάσταση εκτάκτου ανά¬ 
γκης πλοία , σε συνδρομή προς το εκτελούν επιφυλακή 
Ναυαγοσωστικό. 

5. Όροι εργασίας εις τας βάσεις. 

α) ’ Έδρα των Ελληνικών Ναυαγοσωστικών , θεωρείται 
ο Πειραιάς. 

Όταντο Ναυαγοσωστικό ευρίσκεται εκτός Πειραιώς, το 
πλήρωμα έχει υποχρέωση και κατά τις ελεύθερες ώρες 


εργασίας, να διατηρεί συνεχή επαφή με το Ναυαγοσω¬ 
στικό, ώστε σε κάθε περίπτωση, να είναι άμεση η ετοιμό¬ 
τητα προς απόπλου. 

β) Προς κάλυψη της πρόσθετης αυτής υποχρέωσηςτου 
πληρώματος του Ναυαγοσωστικού, κάθε μέλος αυτού, 
δικαιούται ειδικής πρόσθετης αμοιβής τριών (3) ωρώντην 
ημέρα, για όσες ημέρες παραμένει το Ναυαγοσωστικό 
στη βάση. Φυσικά κι άσχετα με την ανωτέρω ειδική πρό¬ 
σθετη αμοιβή, καταβάλλεται υπερωριακή αμοιβή σε 
όσους από το πλήρωμα (προσωπικό Γ ενικών Υπηρεσιών, 
μηχανοστασίου, ναύκληρος, νυκτοφύλακας κ.λ.π.), εργα- 
σθούν πέραν του δώρου , κατά τα οριζόμενα περί της εν 
λιμένι εργασίας του πληρώματος. 

γ) Βάσης θεωρείται η παραμονή του Ναυαγοσωστικού 
σε κάθε λιμάνι εκτός Πειραιώς, του εσωτερικού ή εξωτε¬ 
ρικού , για χρονικό διάστημα μεγαλύτερο των πέντε (5) 
ημερών κι αφού ζητηθεί απότο πλήρωμα να ευρίσκεται σε 
άμεση ετοιμότητα αναχωρήσεως. Η καθ'οιονδήποτε τρό¬ 
πον παραμονή του Ναυαγοσωστικού σε απόσταση μεγα¬ 
λύτερη των 2 μιλίων από την είσοδο του λιμανιού, δεν θε¬ 
ωρείται σαν παραμονή του σε βάση. 

Δεν θεωρείται επίσης βάση, όταν το Ναυαγοσωστικό 
ευρίσκεται σε λιμάνι και το πλήρωμα μπορεί να διαθέτει 
χωρίς πρόσθετους περιορισμούς τις εκτός εργασίας 
ώρες του και ο απόπλους αυτού γίνει κατά τα καθιερωμέ¬ 
να γενικά επί των εμπορικών πλοίων. 

6. Εργασία κατά το Σάββατο στο λιμάνι. 

Τα πληρώματα αν τους ζητηθεί υποχρεούνται να εργα- 
σθούν κατά το Σάββατο επί 8ωρο, θα καταβάλλεται δε εις 
αυτά υπερωριακή αμοιβή για όλες τις ώρες απασχόλη¬ 
σης. 

ΑΡΘΡΟ 4ον 

ΠΡΟΣΘΕΤΟΣ ΕΡΓΑΣΙΑ ΚΑΙ ΠΡΟΣΘΕΤΟΣ ΑΜΟΙΒΗ - 

ΥΠΕΡΩΡΙΑ 

α) Εάν από τα πληρώματα των Ναυαγοσωστικών, ζητη¬ 
θεί να εκτελέσουν πρόσθετη εργασία πέραν από τις 8 
ώρες την ημέρα, είναι υποχρεωμένα να την εκτελέσουν, 
δεν δύ νανται όμως αυτή να υπερβαίνει τις 4 ώρες την ημέ¬ 
ρα. Η αποζημίωση για κάθε ώρα υπερωρίας ορίζεται στο 
1/173 των βασικών μισθών του άρθρου 1 τηςπαρούσης. 

β) Σε περιπτώσεις εξαιρετικής ανάγκης, τα πληρώματα 
υποχρεούνται να εργασθούν και άνω των τεσσάρων 
ωρών, αμειβόμενα για τον χρόνο πέραν των τεσσάρων 
πρώτων ωρών δια διπλής υπερωρίας. Και στις δύο περι¬ 
πτώσεις, η κάθε ώρα υπερωριακής αποζημίωσης προ¬ 
σαυξάνεται κατά 75% τις Κυριακές και εορτές. 

Η εργασία του πληρώματος τα Σάββατα για το 8ωρο 
της βάρδιας εν πλώ αμείβεται δια απλής υπερωρίας, η ερ¬ 
γασία εκτός βάρδιας αν ζητηθεί αμείβεται δια διπλής υπε¬ 
ρωρίας. 

ΑΡΘΡΟ δον 

ΕΠΙΔΟΜΑ ΚΥΡΙΑΚΩΝ - ΑΜΟΙΒΗ ΕΟΡΤΩΝ 

α) Για όλες τις Κυριακές εκάστου μηνός και μέχρι 8 
ώρες εργασίας εν πλώ και στο λιμάνι, καταβάλλεται ιδιαί¬ 
τερη αμοιβή υπό τύπον επιδόματος εξ 22% των βασικών 
μισθών μηνιαίως. Το επίδομα τούτο χορηγείται σε όλα τα 
μέλη του πληρώματος , ανεξάρτητα παροχής εκ μέρους 
αυτών εργασίας ή μη. 

β) Οι παρακάτω θρησκευτικές εορτές , θεωρούνται ως 
ημέρες αργίας και 8ωρο εργασία. Κατά τις ημέρες αυτές 
καταβάλλεται απλή υπερωριακή αμοιβή. Η αμοιβή αυτή 

παρέχεται σε όσους εκ του πληρώματος εργασθούν εν 
πλώ ή εις το λιμάνι. 

Εργασία πέραν του δώρου, αμείβεται υπερωριακώς ως 
εις το άρθρο 4 ορίζεται. 

Οι εορτές είναι: 

Η 1η του έτους 2)Των θεοφανιών 3) Καθαρά Δευτέρα 4) 
Η 25η Μαρτίου 5) Η Μεγάλη Παρασκευή 6) Η Δευτέρα του 
Πάσχα 7) Του Αγίου Γεωργίου 8) Η 1η Μάΐου 9) Της Ανα- 
λήψεως 10) Η ΙδηΑυγούστου 11) Η 14η Σεπτεμβρίου 12) 
Η 28η Οκτωβρίου 13) Του Αγίου Νικολάου 14) Των Χρι¬ 
στουγέννων 15) Η Δεύτερη ημέρα των Χριστουγέννων 16) 
Οι αναγνωρισμένες αργίες, τοπικές εορτές εις τα Ελληνι¬ 
κά λιμάνια , εφ' όσον ευρίσκεται ελλιμενισμένο εις αυτά το 
Ναυαγοσωστικό. 

ΑΡΘΡΟ 6ον 

ΕΞΤΡΑ ΕΡΓΑΣΙΕΣ ΚΑΙ ΕΞΤΡΑ ΑΜΟΙΒΕΣ 

1. Γενικά τα πληρώματα των Ναυαγοσωστικών, υπο- 
χρεούνται να εκτελούν στις κεκανονισμένες ώρες εργα¬ 
σίας, όλες τις εργασίες που καθορίζονται από τον εσωτε¬ 
ρικό κανονισμό υπηρεσίας επί των Εμπορικών Πλοίων και 
γενικότερα τις υπαγόμενες στην ειδικότητα του ναυτικού 
, χωρίς καμιά ιδιαίτερη αμοιβή πέρα από το προβλεπόμε- 
νο μισθό ή τις κατά περίπτωση αναφερόμενες ειδικές 
αμοιβές από την παρούσα Συλλογική Σύμβαση. 

2. Οι παρακάτω αναφερόμενες εργασίες θεωρούνται 
έξτρα εργασίες, ως μη υπαγόμενες στα συνήθη καθήκο¬ 
ντα των πληρωμάτων των Ναυαγοσωστικών και για την 
εκτέλεση τους καταβάλλεται έξτρα υπερωριακή αμοιβή. 

α) Για την επαναπρόσδεση , μετά από αποκοπή του ρυ- 
μουλκούμενου εν πλώ. 

β) Γ ια την αντικατάσταση των ρυμούλκιων σε ρυμουλ- 
κούμενο εν πλώ όταν είναι περισσότερα του ενός. 

γ) Γ ια την πρόσδεση ναυαγίου σε ανοικτή θάλασσα. 

Όταν οι εργασίες αυτές διενεργούνται αποκλειστικά 
από το πλήρωμα του Ναυαγοσωστικού και απαιτείται η 
άνοδος του πληρώματος επί των ρυμουλκούμενων ή του 
ναυαγίου. 

δ) Κατά τις ναυαγιαιρέσεις για εργασίες λίμπο , στεγα- 
νοποιήσεως ρηγμάτων, τοποθέτηση μηχανημάτων επί 
του ναυαγίου, εργασίες αντλήσεως υδάτων, τοποθέτηση 
και μάζεμα αντιρρυπαντικών φραγμάτων και μηχανημά¬ 
των και γενικά εργασίες αντιρρυπαντικής προστασίας. 

Δια τις παραπάνω εργασίες , καταβάλλεται διπλή υπε- 
ρωριακή αμοιβή σε όσους έκτου πληρώματος έλαβον μέ¬ 
ρος, και για όσες ώρες εργάσθηκαν ανεξάρτητα αν είναι 
εντός του δώρου της βάρδιας ή όχι. 

ε) Δια την πρόσδεση και εν γένει ετοιμασία του ρυμουλ- 
κούμενου απότο λιμάνι αναχωρήσεως,το μάζεματωνρυ- 
μούλκιων στο λιμάνι αφίξεως. Δια την τοποθέτηση των 
ρυμούλκιων και το μάζεμα αυτών στο λιμάνι αναχωρήσε- 
ως και αφίξεως όταν τα ρυμουλκούμενα είναι περισσότε¬ 
ρα από ένα. Για την πρόσδεση προσαραγμένου και κάθε 
εργασία επί των εξυπηρετουμένων πλοίων. 

"Οταν οι εργασίες αυτές διενεργούνται αποκλειστικά 
από το πλήρωμα του Ναυαγοσωστικού , καταβάλλεται 
απλή υπερωρία σε όσους απασχοληθούν εντός του 
δώρου της βάρδιας τους και διπλή υπερωρία σε όσους 
απασχοληθούν υπερωριακώς. 

Διευκρινίζεται ότι δεν υπάρχει απαίτηση υπερωριακής 
αμοιβής , όταν η συμμετοχή του πληρώματος του Ναυα¬ 
γοσωστικού εις τις εργασίες τις αναφερόμενες εις το πα¬ 
ρόν άρθρο , περιορίζονται επί του Ναυαγοσωστικού και η 


ολοκλήρωση αυτών διενεργείται από το πλήρωμα του 
εξυπηρετουμένου πλοίου. 

3. Πέραν από τις ενδεικτικά αναφερόμενες παραπάνω 
εργασίες που έχουν σχέση με το έργο των Ναυαγοσωστι¬ 
κών, καταβάλλεται ιδιαίτερη αμοιβή και για όσες εργα¬ 
σίες γενικά (καταστρώματος, μηχανοστασίου, ηλεκτρο¬ 
λόγου) προβλέπεται τοιαύτη για τα πληρώματα των φορ¬ 
τηγών πλοίων από 4.500 0\Α/Τ και άνω. 

Το ύψος δε αυτής , είναι το αναφερόμενο στην εκάστο- 
τε Συλλογική Σύμβαση των εν λόγω πλοίων. 

4. Τα πληρώματα των Ναυαγοσωστικών , δεν δικαιού¬ 
νται υπερωριακής ή άλλης αμοιβής, για τις παρακάτω ερ¬ 
γασίες , η εκτέλεση των οποίων είναι υποχρεωτική και πέ¬ 
ραν των κεκανονισμένων ωρών, ανεξάρτητα της ώρας ή 
ημέρας εκτελέσεώς του: 

α) Σε περιπτώσεις παροχής βοήθειας σε κινδυνεύοντα 
πρόσωπα. 

β) Γ ια την εργασία , αφορούσα χειρισμούς απάρσεως 
αγκυροβολιάς ορμήσεως σε έκτακτες περιπτώσεις προς 
ασφάλεια του πλοίου και των επιβαινόντων. 

γ) Κατά την εκτέλεση των γυμνασίων καθαιρέσεως λέμ¬ 
βων ή πυρκαγιάς ή εγκαταλείψεως πλοίου. 

δ) Γ ια τις εργασίες εκτός των συνήθων συνθηκών , λό¬ 
γω εκτάκτου ανάγκης που αφορούν τον εφοδιασμό ή δε- 
ξαμενισμό του πλοίου, όταν συνδέονται με την ασφάλεια 
αυτού. 

ΑΡΘΡΟ 7ον 

ΕΝΔΙΑΙΤΗΣΙΣ - ΤΡΟΦΟΔΟΣΙΑ 

1. Οι πλοιοκτήτες των Ναυαγοσωστικών, έχουν υπο¬ 
χρέωση να χορηγούν προς χρήση από τα πληρώματα, το 
απαραίτητο είδος κλινοσκεπής, στρώματα, προσκέφαλα, 
κουβέρτες, σεντόνια, πετσέτες, πιάτα, μαχαίρια, κουτά¬ 
λια, πιρούνια, ποτήρια. Τα σεντόνια, ακόμα καλύμματα 
προσκέφαλων και πετσέτες , θα αλλάζονται κάθε εβδο¬ 
μάδα δια καθαρών , θα χορηγούνται δε κάθε εβδομάδα 
δύο (2) σαπούνια και ένα (1) κουτί σκόνης καθαρισμού σε 
κάθε ένα του πληρώματος. 

2. Τα πληρώματα των Ναυαγοσωστικών , δικαιούνται 
τροφής σε όλο το διάστημα της ναυτολογήσεώς τους. Η 
τροφοδοσία βαρύνει τον πλοιοκτήτη, παρέχεται δε επιμέ¬ 
λεια και ευθύνη του Πλοιάρχου, απαγορευμένης της ανα- 
θέσεως αυτής εις τον Πλοίαρχον ή οιονδήποτε άλλον εκ 
του πληρώματος κατ'αποκοπήν. 

3. Το ημερήσιο εδεσματολόγιο για τα πληρώματα των 
Ναυαγοσωστικών, είναι καθορισμένο δι' υπουργικής απο- 
φάσεως δια τα πληρώματα των φορτηγών πλοίων. 

ΑΡΘΡΟ δον 
ΑΔΕΙΕΣ 

1. Τα πληρώματα των Ναυαγοσωστικών, δικαιούνται 
από την 1η Ιανουάριου 1999 και στο εξής , άδεια ίση με 
οκτώ (8) ημέρες για κάθε μήνα υπηρεσίας, δηλαδή ενενή¬ 
ντα έξι (96) ημέρες το χρόνο, συνυπολογιζομένων Σαβ¬ 
βάτων, Κυριακών και Αργιών. 

Η αποζημίωση της κάθε ημέρας της άδειας, είναι ίση με 
το 1 /25 του συνόλου του Βασικού Μισθού και των Επιδο¬ 
μάτων. 

2. Οι άδειες θα δίδονται κατά την κρίση των εργοδοτών, 
ανάλογα με τις ανάγκες της εργασίας και σε συνεννόηση 
με την επαγγελματική οργάνωση των εργαζομένων 
(Π.Ε.Π.Ρ.Ν.) για την απορρόφηση των ανέργων. 

Η χορήγηση της αδείας, θα γίνεται σε δύο τμήματα, ένα 

το καλοκαίρι και ένα το χειμώνα. Οι απολύσεις θα γίνονται 
με το αιτιολογικό "Λόγω Αδειας". 

2. Γενικά απαγορεύεται η μη χορήγηση ετήσιας άδειας, 
έναντι μόνο καταβολής της χρηματικής αποζημίωσης. Σε 
έκτακτες όπως περιπτώσεις που για οποιοδήποτε λόγο ο 
εργαζόμενος δεν έλαβε την ετήσια άδεια του, θα κατα¬ 
βάλλεται σ' αυτόν ο ανάλογος μισθός του χρόνου αδείας. 
Σε κάθε περίπτωση όμως με την απόλυση του ναυτικού, 
εξοφλείται η τυχόν οφειλόμενη σε αυτόν άδεια. 

ΑΡΘΡΟ 9ον 

ΕΙΔΙΚΟ ΕΠΙΔΟΜΑ ΠΛΟΥ 

Σε περίπτωση πλού του Ναυαγοσωστικού εκτός Πει¬ 
ραιώς ή του λιμένοςτης βάσης του για εκτέλεση ρυμουλ- 
κήσεως θαλάσσης ή λόγο συμμετοχής του σε ναυαγοσω¬ 
στική εργασία ή εγκατάσταση βάσεως, χορηγείται σε όλο 
το πλήρωμα ειδικό επίδομα πλού που υπολογίζεται σε 
15% εάν πρόκειται για περί πλού εντός Ελληνικού θαλασ¬ 
σίου χώρου, σε 25% εντός Μεσογείου και σε 50% εάνπρό- 
κειταιγια περί πλού εκτός Μεσογείου. 

ΑΡΘΡΟ ΙΟον 

ΕΙΣΦΟΡΕΣ ΥΠΕΡ Ν.Α.Τ. κλπ - ΕΞΟΦΛΗΣΗ ΑΠΟΔΟΧΩΝ 

1. Οι εισφορές υπέρ των ασφαλιστικών ταμείων των 
ναυτικών (Ν.Α.Τ. - ΤΠΕΝ - ΚΕΑΝ - ΕΛΟΕΝ - ΕΣΤΙΑ), θα βα¬ 
ρύνουν τον εργοδότη και τους ασφαλισμένους κατά τη 
νόμιμη αναλογία. Στις προσαυξήσεις του βασικού μισθού 
του Ν.Α.Τ., συμπεριλαμβάνεται καιηπροσαύξηση για την 
"Αδεια. 

2. Συμφωνείται ότι οι εισφορές υπέρ της επαγγελματι¬ 
κής οργάνωσης των εργαζομένων των Ναυαγοσωστικών 
και του Κεφαλαίου Αλληλασφαλίσεωςτους, θαπαρακρα- 
τούνται από τις παροχές και θα αποδίδονται ανάλογα από 
τους εργοδότες εντός διμήνου σε εκπρόσωπό της 
(Π.Ε.Π.Ρ.Ν.). 

3. Σε περίπτωση ασθένειας ή ατυχήματος για τους 
ασφαλισμένους στο Ν.Α.Τ., εφαρμογή έχει ο ΚΙΝΔ και εν 
γένειη Ναυτική Νομοθεσία. 

4. Οι απολυόμενοι της εργασίας για πάσα διαφορά, θα 
διέπονται από τη Συλλογική Σύμβαση και τους εκάστοτε 
ισχύοντες νόμους και Διατάγματα. Οι πάσης φύσεως 
αποδοχές των πληρωμάτων, θα εξοφλούνται κάθε δεκα¬ 
πενθήμερον, χορηγείται δε σε κάθε έναν αναλυτικό ση¬ 
μείωμα αποδοχών και κρατήσεων εις το τέλος εκάστου 
μηνάς. 

ΑΡΘΡΟ 11 ον 
ΜΙΣΘΟΣ ΑΣΘΕΝΕΙΑΣ 

1. Ο μισθός των πληρωμάτων των Ναυαγοσωστικών σε 
περίπτωση ασθένειας, υπολογίζεται σε 85% των βασικών 
αποδοχών. 

Επιπλέον δε και επίδομα τροφής εκ χιλίων δραχμών 
(1.000) την ημέρα, όταν νοσηλεύεται εκτός Νοσοκομείου 
ή Κλινικής. 

2. Σε περίπτωση ατυχήματος, θα καταβάλλεται ολόκλη¬ 
ρος ο εν ενεργεία μισθός, συν το επίδομα τροφής. 

3. Αναγνωρίζεται ότι ως παθών επί του Ναυαγοσωστι¬ 
κού στο οποίο εργάζεται, θεωρείται και ο παθών επί του 
πλοίου εξυπηρετουμένου ή τελούντος υπό την φροντίδα 
του Ναυαγοσωστικού στο οποίο ανήκει ο ναυτικός, εάν 
και εφόσοντο ατύχημα συνδέεται με την αποστολή και το 
έργο του Ναυαγοσωστικού και εκτελούσε διατεταγμένη 
εργασία. 


ΑΡΘΡΟ 12ον 
ΔΩΡΟ ΕΟΡΤΩΝ 

Στους εργαζομένους των Ναυαγοσωστικών, θα κατα¬ 
βάλλεται Δώρο από 1-1-1999, ίσο με δύο ημερομίσθια και 
εβδομήντα πέντε εκατοστά (2,75) του ημερομισθίου για 
κάθε μήνα υπηρεσίας, δηλαδή δώρο Χριστουγέννων, Νέ¬ 
ου "Ετους είκοσι δύο (22) ημερομίσθια και δώρο Πάσχα 
ένδεκα (11) ημερομίσθια. 

Το ημερομίσθιο του Δώρου, είναι ίσο με το 1/25 του συ¬ 
νόλου του Βασικού Μισθού και των Επιδομάτων. 

ΑΡΘΡΟ 13ον 
ΑΠΟΖΗΜΙΩΣΗ 

Συμφωνείται ότι η προβλεπόμενη από τον ΚΙΝΔ, όσο 
αφορά τον αριθμό των ημερών, αποζημίωση λόγω απο- 
λύσεως του ναυτικού, καταβάλλεται και στους εργαζόμε¬ 
νους των Ναυαγοσωστικών. 

Το ημερομίσθιο της αποζημίωσης, είναι ίσο με το 1/25 , 
του συνόλου των τακτικών αποδοχών, ήτοι του βασικού 
μισθού, των επιδομάτων, την αναλογία της αδείας και του 
μέσου όρου των υπερωριών και έξτρα αμοιβώντου προη¬ 
γούμενου χρόνου εργασίας. 

ΑΡΘΡΟ 14ον 

ΠΡΟΣΛΗΨΕΙΣ-ΙΔΙΟΤΗΤΑ ΠΛΗΡΩΜΑΤΩΝ-ΕΦΑΡΜΟΣΤΕΑ 

ΝΟΜΟΘΕΣΙΑ 

1. Τα πληρώματα των πλοίων που αφορά η παρούσα 
Συλλογική Σύμβαση , καταρτίζονται από τα τακτικά μέλη 
της επαγγελματικής οργάνωσης (Π.Ε.Π.Ρ.Ν.), κατόπιν αι- 
τήσεως των πλοιοκτητών και κατά απόλυτον εκλογή .αυ¬ 
τών 

2. Προκειμένου περί προσώπων, που δεν ανήκουν στην 
οργάνωση που αναφέρει η προηγουμένη παράγραφος, η 
οργάνωση αυτή με αίτηση των ενδιαφερομένων, υποχρε- 
ούται στην εγγραφή αυτών ως μελών της , εφόσον έχουν 
τα προσόντα που καθορίζονται από το καταστατικό της 
οργάνωσης. 

3. Οι ατομικές συμβάσεις ναυτολόγησης , συνάπτονται 
για αόριστον χρόνον και με όρους εργασίας και αμοιβής 
σύμφωνα με την εκάστοτε ισχύουσα Συλλογική Σύμβαση 
εργασίας. Η σύναψη ατομικών συμβάσεων ορισμένου 
χρόνου , επιτρέπεται μόνο με μεμονωμένες ναυτολογή¬ 
σεις ή ομαδικές ναυτολογήσεις όταν πρόκειται για παρα- 
λαβή-τραβερσάδα. 

4. Η έκτου Άρθρου 2του Π.Δ.130/14.4.95 σύνθεση των 
πληρωμάτων των Ναυαγοσωστικών είναι "Ελληνες Ναυ¬ 
τικοί και υπόκεινται στις διατάξεις του ΚΙΝΔ και στα άρ¬ 
θρα της παρούσης Συλλογικής Σύμβασης εργασίας και 
κανείς δεν θα ναυτολογείται στα Ναυαγοσωστικά αν δεν 
είναι εφοδιασμένος με Ναυτικό Φυλλάδιο και το ανάλογο 
Πτυχίο - Δίπλωμα - Άδεια. 

ΑΡΘΡΟ 15ον 

Συμφωνείται ο χαρακτηρισμός του Ναυτικού επαγγέλ¬ 
ματος ως βαρέως και ανθυγιεινού και υπό την προϋπόθε¬ 
ση ότι το ειδικό επίδομα που συνεφωνήθη και αναφέρεται 
στο άρθρο 2 παρ. 4 της παρούσης θα συνοδεύσει τον ως 
άνω χαρακτηρισμό εάν τούτο χορηγηθεί και στα πληρώ¬ 
ματα των ποντοπόρων πλοίων. 

ΑΡΘΡΟ 16ον 

1.Η παρούσα Σ.Σ.Ε. εφαρμόζεται επί των Ναυαγοσω¬ 
στικών πλοίων που απασχολούνται κατ' επάγγελμα απο- 

κλειστικά με επιθαλάσσιες αρωγές, ρυμουλκήσεις ανοι¬ 
κτής θαλάσσης ή άλλες πάσης φύσεως σωστικές εργα¬ 
σίες μη μετέχοντα σε ρυμουλκήσεις ή άλλες εργασίες 
εντός λιμένων. Οι πλοιοκτήτες των εν λόγω Ναυαγοσω¬ 
στικών υποχρεούνται να τα διατηρούν μόνιμα επανδρω¬ 
μένα με τη σύνθεση του πληρώματος την καθοριζομένη 
από το Άρθρο 2 του Υπ' αριθ. 130/14-4-95 Π. Δ/γματος 
"περί συνθέσεωςτωνπληρωμάτωντων Ναυαγοσωστικών 
ανοικτής θαλάσσης", παρέχουν δε στο πλήρωμά τους μό¬ 
νιμη ενδιαίτηση και τροφοδοσία επίτου πλοίου όπως ανα¬ 
φέρει το Άρθρο 7 της παρούσης Σ.Σ. και όρους εργασίας 
και αμοιβής σύμφωνα με τους καθοριζόμενους από την 
παρούσα Σ.Σ.Ε. 

ΑΡΘΡΟ 17ον 

ΕΝΑΡΞΗ - ΛΗΞΗ ΣΥΛΛΟΓΙΚΗΣ ΣΥΜΒΑΣΕΩΣ 

1. Η παρούσα Συλλογική Σύμβαση, άρχεται την Ιην Ια¬ 
νουάριου 2000 και λήγει την 31η Δεκεμβρίου 2000, ανα¬ 
νεωμένη για ένα ακόμη έτος εάν δεν καταγγελθεί εν τω 
μεταξύ παρά τίνος των συμβαλλομένων μερών. 

2. Η παρούσα Συλλογική Σύμβαση, συνεπάγει σε τρία 
(3) αντίτυπα και υπογράφεται ως έπεται. "Ελαβε δε έκα¬ 
στος των συμβαλλομένων μερών ανά ένα αντίτυπο, το δε 
τρίτο θα υποβληθεί στο Υ.Ε.Ν. προς κύρωση. 

Οι Συμβαλλόμενοι 
ΓΙΑ ΤΗΝ ΕΝΩΣΗ ΠΛΟΙΟΚΤΗΤΩΝ 
ΡΥΜΟΥΛΚΩΝ & ΝΑΥΑΓΟΣΩΣΤΙΚΩΝ ΠΛΟΙΩΝ 
Ο Πρόεδρος Ο Γεν. Γραμματέας 
Ν.Α. ΤΣΑΒΛΙΡΗΣ Σ. ΠΛΥΤΖΑΝΟΠΟΥΛΟΣ 

ΓΙΑ ΤΗΝ ΠΑΝΕΛΛΗΝΙΑ ΕΝΩΣΗ 
ΠΛΗΡΩΜΑΤΩΝ ΡΥΜΟΥΛΚΩΝ & ΝΑΥΑΓΟΣΩΣΤΙΚΩΝ 
Ο Πρόεδρος Ο Γεν. Γ ραμματέας 

1.1. ΧΡΙΣΤΟΦΟΡΑΚΗΣ Ε.Κ. ΣΚΑΡΟΣ 

-♦- 

Αριθ. 3525.9/01/2000 (2) 

Κύρωση Συλλογικής Σύμβασης Εργασίας Πληρωμάτων 
Ρυμουλκών. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παρ. 1 και 5 του Α.Ν. 
3276/44 "περί Συλλογικών Συμβάσεων εν τη ναυτική ερ¬ 
γασία" όπως έχει τροποποιηθεί και ισχύει σήμερα. 

2. Το αριθμ. 20/08-03-2000 έγγραφο της Πανελλήνιας 
Ενωσης Πληρωμάτων Ρυμουλκών και Ναυαγοσωστικών 
με το οποίο υποβλήθηκε για κύρωση η από 08-03-2000 
Συλλογική Σύμβαση Εργασίας Πληρωμάτων Ρυμουλκών. 

3. Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πληρωμάτων Ρυμουλκών, το κείμενο της οποίας υπογρά- 
φηκε στις 8-3-2000 από τους νόμιμους εκπροσώπους της 
Ενωσης Πλοιοκτητών Ρυμουλκών και Ναυαγοσωστικών 
πλοίων και της Πανελλήνιας Ενωσης Πληρωμάτων Ρυ¬ 
μουλκών και Ναυαγοσωστικών, πλην της παραγράφου 
(α) του άρθρου 10, η οποία αντίκειται στην κείμενη νομο¬ 
θεσία. 

2. Η ισχύς της Συλλογικής Σύμβασης η οποία κυρώνεται 
με την Απόφαση αυτή αρχίζει την 1η Ιανουάριου 2000 και 


λήγει την 31 Δεκεμβρίου 2000, θα εξακολουθήσει δε να 
ισχύει για ένα ακόμη χρόνο εάν δεν καταγγελθεί είτε από 
την Ενωση Πλοιοκτητών Ρ/Κ και Ν/Γ πλοίων, είτε από την 
Πανελλήνια Ενωση Πληρωμάτων Ρ/Κ και Ν/Γ. 

3. Η παρούσα με το κείμενο της κυρούμενης Συλλογι¬ 
κής Σύμβασης να δημοσιευθούν στην Εφημερίδα της Κυ- 
βερνήσεως. 

Πειραιάς, 31 Μαρτίου 2000 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΗΡΩΜΑΤΩΝ 
ΡΥΜΟΥΛΚΩΝ 

Στον Πειραιά σήμερα την 8η ΜΑΡΤΙΟΥ 2000, οι κάτωθι 
αναφερόμενοι: 

1) ΝΙΚΟΛΑΟΣ Α. ΤΣΑΒΛΙΡΗΣ και ΣΠΥΡΙΔΩΝ ΠΛΥΤΖΑ- 
ΝΟΠΟΥΛΟΣ, Πρόεδρος και Γενικός Γραμματέας αντί¬ 
στοιχα, νόμιμοι εκπρόσωποι της ΕΝΩΣΗΣ ΠΛΟΙΟΚΤΗ¬ 
ΤΩΝ ΡΥΜΟΥΛΚΩΝ ΚΑΙ ΝΑΥΑΓΟΣΩΣΤΙΚΩΝ ΠΛΟΙΩΝ, και 
2) ΙΩΑΝΝΗΣ I. ΧΡΙΣΤΟΦΟΡΑΚΗΣ και ΕΛΕΥΘΕΡΙΟΣ Κ. 
ΣΚΑΡΟΣ Πρόεδρος και Γενικός Γ ραμματέας αντίστοιχα, 
νόμιμοι εκπρόσωποι του Επαγγελματικού Ναυτεργατι- 
κού Σωματείου της "ΠΑΝΕΛΛΗΝΙΑΣ ΕΝΩΣΗΣ ΠΛΗΡΩΜΑ¬ 
ΤΩΝ ΡΥΜΟΥΛΚΩΝ ΚΑΙ ΝΑΥΑΓΟΣΩΣΤΙΚΩΝ", ειδικά προς 
τούτο άπαντες εξουσιοδοτημένοι, συνεφώνησαν τα ακό¬ 
λουθα ως προς τους όρους και τις αμοιβές των πληρω¬ 
μάτων Ρυμουλκών: 

ΑΡΘΡΟ Ιον 
ΜΙΣΘΟΣ 

1) Το μισθολόγιο των πληρωμάτων των πάσης φύσεως 
Ελληνικών Ρυμουλκών των ιδιωτικών επιχειρήσεων ανά 
την Ελληνική επικράτεια, καθορίζεται ως κατωτέρω: 

1. ΚΥΒΕΡΝΗΤΗΣ Ρ/Κ 343.304 δρχ. 

2. ΜΗΧΑΝΙΚΟΣ 341.356 δρχ. 

3. ΥΦ. ΜΗΧ/ΚΟΣ - ΜΗΧΑΝΟΔΗΓΟΣ Α' 292.775 δρχ. 

4. ΝΑΥΚΛΗΡΟΣ 292.775 δρχ. 

5. ΝΑΥΤΗΣ 270.343 δρχ. 

6. ΛΙΠΑΝΤΗΣ 274.073 δρχ. 

7. ΜΗΧΑΝΟΔΗΓΟΣ Β' 274.073 δρχ. 

8. ΝΑΥΤΟΠΑΙΣ 165.604 δρχ. 

Εις το ανωτέρω μισθολόγιο, έχει ενσωματωθεί το εκ 5% 

επίτου βασικού μισθού επίδομα πολυετούς υπηρεσίαςτο 
προβλεπόμενο εκ του άρθρου 2 της Συλλογικής Σύμβα¬ 
σης της υπογραφείσης την 14-3-1990, το οποίο εφεξής 
καταργείται. Μελλοντική αναβίωση του επιδόματος αυ¬ 
τού θα συνεπάγεται αντίστοιχη μείωση του μισθολογίου 
κατά 5%. 

2) Οι εργοδότες αναλαμβάνουν την υποχρέωση: 

α) Να χορηγούν στα μέλη του πληρώματος των Ρυ¬ 
μουλκών τους, βεβαιώσεις που να πιστοποιούν, ότι οι 
αποδοχές τους προέρχονται από δραχμοποίηση ελευθέ¬ 
ρου συναλλάγματος που εκχώρησαν σε αυτούς (τους ερ¬ 
γοδότες) οι διαχειριστές των πλοιοκτητών ή οιπράκτορες 
των πλοίων που εξυπηρέτησαν κατά το διάστημα που κα¬ 
λύπτει η χορηγούμενη βεβαίωση. 

β) Να προβαίνουν στην αντίστοιχη μετιςαποδοχέςτους 
εκχώρηση συναλλάγματος στους ενδιαφερομένους ναυ¬ 
τικούς τους. 

Αυτονόητο είναι ότι η εκχώρηση θα γίνει εφ’ όσον υφί- 
σταται λογαριασμός ελευθέρου συναλλάγματος στην 

Τράπεζα της Ελλάδος από την παραπάνω πηγή. 

3) Το ημερομίσθιο για τον υπολογισμό της άδειας, του 
δώρου, μισθοδοσία κάτω του μηνάς, της αποζημίωσης 
και για κάθε άλλη περίπτωση που προβλέπεται από τη πα¬ 
ρούσα Σ.Σ., καθορίζεται στο 1/25 του βασικού μισθού. 

ΑΡΘΡΟ 2ον 

ΕΠΙΔΟΜΑΤΑ 

Τα πληρώματα των Ρυμουλκών δικαιούνται επιδόματα 
κατά μήνα, ως κατωτέρω: 

1) Επίδομα μερικής τροφοδοσίας που ορίζεται σε είκο¬ 
σι τρεις χιλιάδες επτακόσιες δεκατρείς (23.713) δραχμές 
το μήνα για τους καπετάνιους και τους μηχανικούς και σε 
είκοσι τέσσερις χιλιάδες πεντακόσιες πενήντα εννέα 
(24.559) δραχμές αντίστοιχα για τα υπόλοιπα μέλη του 
πληρώματος. 

2) Ειδικό επίδομα σε τρεις χιλιάδες (3.000) δραχμές το 
μήνα για τους καπετάνιους και μηχανικούς και σε τρεις χι¬ 
λιάδες ογδόντα μία (3.081) δραχμές αντίστοιχα για τα 
υπόλοιπα μέλη του πληρώματος. 

3) Ειδικά για τον Καπετάνιο και Μηχανικό, εκτός των άλ¬ 
λων αμοιβών που προβλέπονται για όλο το πλήρωμα από 
την παρούσα Συλλογική Σύμβαση, χορηγείται επιπλέον 
και επίδομα θέσεως και ευθύνης που ορίζεται από 1-1- 
2000 σε είκοσι πέντε χιλιάδες εξακόσιες (25.600) δραχ¬ 
μές το μήνα και θα λαμβάνει όπως τα άλλα επιδόματα, την 
αναλογία των αυξήσεων οί οποίες συμφωνήθησαν ομοί¬ 
ως εις βασικούς μισθούς. 

Το επίδομα φθοράς ιματισμού ενσωματώθηκε στο βα¬ 
σικό μισθό από 1-1-1999 και εφεξής καταργείται. 

Τα ανωτέρω επιδόματα θα καταβάλλονται και στα δώ¬ 
ρα, άδειες , αποζημίωση, ασθένεια ή ατύχημα. 

ΑΡΘΡΟ 3ον 

ΟΡΟΙ ΠΑΡΟΧΗΣ ΕΡΓΑΣΙΑΣ 

1. Καθημερινή εργασία: 

α) Τα πληρώματα των Ρυμουλκών θα εργάζονται επί 
οκτώ (8) συνεχείς ώρες την ημέρα σε βάρδιες από Δευτέ¬ 
ρα μέχρι Παρασκευής, του Σαββάτου και της Κυριακής 
θεωρουμένων ως ημερών αργίας. 

β) Σε περίπτωση μίας ή περισσοτέρων βαρδιών σε κάθε 
ρυμουλκό η αλλαγή των βαρδιών είναι υποχρεωτική κάθε 
εβδομάδα, συμπεριλαμβανομένων και του Σαββάτου και 
της Κυριακής , ώστε να γίνεται δίκαιη κατανομή ημερή¬ 
σιας και νυκτερινής εργασίας. 

γ) Οι πλοιοκτήτες των Ρυμουλκών δικαιούνται να προ¬ 
σλαμβάνουν για εργασία μόνιμα σε κάθε Ρυμουλκό τους 
μία ή δύο ή τρεις βάρδιες πληρώματος ανάλογα με τις 
εκάστοτε ανάγκες τους. Γιατις εταιρείες ή πλοιοκτησία ή 
κοινοπραξία ή συνεργασία όμως με τρία (3) ρυμουλκά 
που απασχολούνται αποκλειστικά με ρυμουλκήσεις και 
επιφυλακές εντός λιμένος, αναφερόμενοι στις περιοχές 
του Πειραιά και της Θεσσαλονίκης που εκ του Άρθρου 5 
χαρακτηρίζονται ως έδρες, έχουν την υποχρέωση να δια¬ 
τηρούν μόνιμα επανδρωμένο το τρίτο ρυμουλκό με του¬ 
λάχιστο δύο (2) βάρδιες πληρώματος. 

δ) Ειδικά η εταιρεία ή πλοιοκτησία ή κοινοπραξία ή συ¬ 
νεργασία Ρυμουλκών ανεξάρτητα από τον αριθμό των Ρυ¬ 
μουλκών που διαθέτει ή διαχειρίζεται, εφόσον αναλαμβά¬ 
νει δια συμβάσεως με εγκαταστάσεις πετρελαιοειδών, 
Ι_.Ρ.Ο., ναυπηγείων κλπ. την συνεχή εκτέλεση 24ωρων συ¬ 
νεχόμενων επιφυλακών για συγκεκριμένο χρονικό διά¬ 


στημα είναι υποχρεωμένη για το διάστημα αυτό να επαν¬ 
δρώνει το Ρυμουλκό που θα εκτελείτις επιφυλακές αυτές 
μόνιμα με τρεις (3) βάρδιες πληρώματος. 

ε) Σε περίπτωση κοινοπραξίας ή συνεργασίας εταιριών 
με αριθμό ρυμουλκών πάνω από έξι (6), το ένα εξ αυτών 
θα είναι συνεχώς επανδρωμένο υποχρεωτικά με τρεις (3) 
βάρδιες πληρώματος και ένα δεύτερο Ρυμουλκό υποχρε¬ 
ωτικά με δύο (2) βάρδιες πληρώματος. 

ζ) Οι επιπλέον βάρδιες συμφωνήθησαν για να μειωθεί η 
υπερεργασία - υπερωρία, προς αντιμετώπιση της ανερ- 
γίας. 

Για την τήρηση των ως άνω διατάξεων οι πλοιοκτήτες 
των ρυμουλκών που απασχολούνται στην περιοχή λιμέ¬ 
νων Πειραιώς και Θεσσαλονίκης (άρθρο 5 παρ. α και γ) 
υποχρεούνται να υποβάλλουν στην Λιμενική Αρχή κατά¬ 
σταση με τον αριθμό των ρυμουλκώνπου διαθέτουν κατά 
εταιρεία ή πλοιοκτησία ή κοινοπραξία ή συνεργασία, τον 
αριθμό των βαρδιών που απασχολούν και τις τυχόν μετα¬ 
βολές. Οι καταστάσεις αυτές θα κοινοποιούνται στην 
επαγγελματική οργάνωση των εργαζομένωντων Ρυμουλ¬ 
κών (Π.Ε.Π.Ρ.Ν.) από τους πλοιοκτήτες προς ενημέρωση. 

Οι ώρες εργασίας της κάθε βάρδιας υποχρεωτικά θα 
καθορίζονται από αρχής της εβδομάδος ημέρα Δευτέρα 
και θα εναλλάσσονται σύμφωνα με τις χρονικές περιό¬ 
δους από ώρες 06.00-14.00 σε 14.00-22.00 σε 22.00- 
06.00 κατά το καλοκαίρι ή μία ώρα αργότερα κατά τον 
χειμώνα. 

Καλοκαίρι θεωρείται η 1η Απριλίου μέχρι 31η Οκτωβρί¬ 
ου και χειμώνας από 1η Νοεμβρίου έως 31η Μαρτίου. 

2. Εργασία κατά το Σάββατο: 

Τ α πληρώματα δεν θα εργάζονται τα Σάββατα. Αναγνω¬ 
ρίζεται όμως η υποχρέωσή τους να εργάζονται κατ’ από¬ 
λυτη σειρά σε βάρδιες τα Σάββατα επί 7ώρον, εφ’ όσον 
τους ζητηθεί τούτο κατά τη λήξη της εργασίας της προη- 
γουμένης ημέρας, αμειβόμενα υπερωριακώς ως στο άρ¬ 
θρο 4 ορίζεται, μη δικαιουμένων αντιστοίχου ημέρας ανα- 
παύσεως. 

3. Εργασία κατά τις Κυριακές και Εορτές: 

α) Αναγνωρίζεται επίσης ότι είναι υποχρέωση των πλη¬ 
ρωμάτων λόγω της φύσεως της εργασίας να εργάζονται 
κατ’ απόλυτη σειρά σε βάρδιες τις Κυριακές και Εορτές 
επί 7ώρον, εφ’ όσον τους ζητηθεί τούτο κατά τη λήξη της 
εργασίας της τελευταίας εργάσιμης ημέρας και όχι μετά 
από αυτήν. Προς το σκοπό αυτό, κάθε εργαζόμενος υπο- 
χρεούται να εργάζεται κάθε δεύτερη Κυριακή , αποκλειό- 
μενηςτης επί δύο (2) συνεχείς Κυριακές απασχόληση. Γ ια 
κάθε Κυριακή ή αργία που εργάζεται πέραν της οριζόμε¬ 
νης κατωτέρω έξτρα αμοιβής, δικαιούται και μία εργάσι¬ 
μη ανάπαυση (ρεπό) που θα δίδεται υποχρεωτικά κατά 
την αμέσως επόμενη εβδομάδα. 

β) Στην περίπτωση που λόγω έκτακτης ανάγκης ο εργα¬ 
ζόμενος απασχοληθεί δύο συνεχείς Κυριακές, η απασχό¬ 
λησή του κατά τη δεύτερη Κυριακή θεωρείται και αμείβε¬ 
ται σαν υπερωριακή. Η απασχόληση επίτρεις (3) συνεχείς 
Κυριακές απαγορεύεται. 

Σε περίπτωση όμως άκρως εξαιρετικής ανάγκης ζητη¬ 
θεί από τα πληρώματα να εργασθούν και τρίτη συνεχόμε¬ 
νη Κυριακή, εάν το επιθυμούν και συμφωνούν θα εργα- 
σθούν επί 7ωρο, αμειβόμενοι υπερωριακώς και επιπλέον 
θα δίδεται μία εργάσιμη ημέρα ανάπαυση (ρεπό) κατά την 
αμέσως επόμενη εβδομάδα. 

γ) Στην μεμονωμένη περίπτωση που δεν δοθεί εργάσι¬ 
μη ημέρα ανάπαυσης (ρεπό) κατά τις ως άνω περιπτώσεις 
στη διάρκεια της επομένης Κυριακής που εργάστηκε 
εβδομάδας η 8ωρη απασχόληση κατά την τελευταία ερ¬ 
γάσιμη ημέρα θα αμείβεται υπερωριακώς, με προσαύξη- 
σητης υπερωρίας όπως ορίζει το (Άρθρο4παρ. β) για τη 
συγκεκριμένη περίπτωση, επιπλέον της οριζόμενης έξ- 
τρα ή υπερωριακής αμοιβής. 

δ) Οι κατωτέρω αναφερόμενες εορτές είναι αργίες και 
οι εργαζόμενοι κατ’ αυτές δικαιούνται έξτρα αμοιβής. 

1) Η 1η του έτους. 2) Των Θεοφάνιων 3) Καθαρά Δευτέ¬ 
ρα 4) Η 25η Μαρτίου 5) Η Μεγάλη Παρασκευή 6) Η Δευ¬ 
τέρα του Πάσχα 7) Του Αγίου Γεωργίου 8) Η 1η Μάίου 9) 
Η εορτή της Αναλήψεως 10) Η 15η Αυγούστου 11) Η 14η 
Σεπτεμβρίου 12) Η 28η Οκτωβρίου 13) Του Αγίου Νικολά¬ 
ου 14) Η ημέρα των Χριστουγέννων 15) Η Δευτέρα ημέρα 
των Χριστουγέννων και 16) Η αναγνωρισμένη ως ημέρα 
αργίας, τοπική του Ελληνικού λυμένος που ευρίσκεταιτο 
Ρυμουλκό. 

4) Υπερωριακή εργασία: 

α) Τα πληρώματα υποχρεούνται σε εκτέλεση υπερω- 
ριακής εργασίας αμειβόμενης σύμφωνα με το άρθρο 4. 

Ως υπερωριακή εργασία θεωρείται ο χρόνος εργασίας 
κατά μεν τις ημέρες από Δευτέρα έως Παρασκευή μετά 
τη λήξη της 8ώρης κανονικής εργασίας και κατά τις Κυ¬ 
ριακές και Εορτές μετά τη λήξη της 7ωρης εργασίας, ενώ 
κατά τα Σάββατα όλες οι ώρες εργασίας από 00.01 έως 
24.00. 

β) Η υπερωριακή εργασία που αρχίζει αμέσως μετά τη 
λήξη της 8ωρης κανονικής εργασίας τις καθημερινές δεν 
μπορεί να υπερβαίνει τις (4) ώρες ημερησίως, πλην εξαι¬ 
ρετικών περιπτώσεων δηλαδή όταν δεν δύναται να γίνει 
διακοπή λόγω ρυμούλκησης και στην περίπτωση, λόγω 
εκτάκτου ανάγκης για παροχή βοήθειας σε κινδυνεύοντα 
πλοία. 

γ) Σε εξαιρετική περίπτωση που θα ζητηθεί από τα πλη¬ 
ρώματα που έχουν σχολάσει να επανέλθουν να εργα- 
σθούν κατά τις ώρες ανάπαυσης, δηλαδή στο διάστημα 
από τη λήξη της 8ωρης κανονικής εργασίας και έως την 
έναρξη της εργασίας της επομένης ημέρας, εφ’όσον το 
επιθυμούν και συμφωνούν, θα αμείβονται υπερωριακώς 
υποχρεωτικά από την λήξη της 8ωρης κανονικής εργα¬ 
σίας έως τη λήξη της εργασίας που εκτέλεσαν. 

δ) Στην περίπτωση που η έναρξη και η λήξη εργασίας 
συμπέσει μεταξύ των ωρών 24.00-05.00 θα καταβάλλο¬ 
νται σε κάθε μέλος του πληρώματος οδοιπορικά. 

ε) Επίσης σε έκτακτες περιπτώσεις, οι εργοδότες μπο¬ 
ρούν να ζητήσουν την έναρξη της πρωινής βάρδιας και 
μόνο αυτής την 05.00, τα δε πληρώματα δικαιούνται ανά¬ 
λογου ενωρίτερον αποχωρήσεως ή υπερωριακής αμοι¬ 
βής για τις πλέον του κανονικού ωραρίου ώρες, καθώς 
επίσης και οδοιπορικά. 

ΑΡΘΡΟ 4ον 

Υπολογισμός έξτρα αμοιβών και αμοιβών υπερωριών 

α) Δια 7ώρο εργασία στο λιμάνι ή στο ταξίδι κατά τις Κυ¬ 
ριακές και εορτές, καταβάλλεται έξτρα αμοιβή ίση με το 
75% του 1/25 του βασικού μισθού, της ημέρας υπολογι¬ 
ζόμενης από 00.01 μέχρι 24.00. 

β) Η αποζημίωση για κάθε ώρα υπερωριακής εργασίας, 


ορίζεται σε 1/173 του βασικού μισθού, προσαυξημένου 
κατά 50% για τις ώρες υπερωριακής εργασίας από Δευ¬ 
τέρα έως Παρασκευή και κατά 100% (διπλή) για όλες τις 
ώρες εργασίας του Σαββάτου και για πέραν του 7ώρου 
ώρες υπερωριακής εργασίας των Κυριακών και Εορτών, 
καθώς και στην περίπτωση που αναφέρει το (Άρθρο 3, 
παρ.3, υποπαρ. γ). 

γ) Για νυκτερινή εργασία από 22.00-06.00 το βασικό 
ωρομίσθιο θα προσαυξάνεται κατά 25%. 

δ) Σε περίπτωση που συμπίπτουν περισσότερες της 
μίας προσαυξήσεις, θα υπολογίζονται χωριστά και αθροι¬ 
στικά στο βασικό ημερομίσθιο ή ωρομίσθιο. 

Διευκρινίζεται ότι το σύνολο της αμοιβής των υπερω¬ 
ριών και έξτρα αμοιβών του μηνάς, υπολογίζεται στην 
αποζημίωση. 

ΑΡΘΡΟ δον 

Εδρα - Βάσεις - Περιοχές Λιμένων 

α) Έδρα των Ελληνικών Ρυμουλκών δια την εφαρμογή 
των όρων της παρούσης Συλλογικής Σύμβασης, ορίζεται 
ο Πειραιάς και η Θεσσαλονίκη. 

β) Όλοι η εκτός περιοχής λιμένος Πειραιώς και Θεσσα¬ 
λονίκης , θεωρούνται βάσεις. 

γ) Η περιοχή λιμένος Πειραιώς , ορίζεται σε ακτίνα 30 
Ν/Μ από το Κεντρικό λιμένα με όλους τους εντός αυτής 
συμπεριλαμβανομένους λιμένες, ακτές, εγκαταστάσεις, 
διυλιστήρια, ναυπηγία, Ε.Ρ.Θ, καρνάγια, επισκευαστική 
ζώνη κ.λ.π. Για όλα τα άλλα λιμάνια της χώρας, ορίζεται 
ως περιοχή του λιμένα της βάσεως σε ακτίνα 15 Ν/Μ. 

δ) Σε περίπτωση αλλαγής της βάσεως του Ρυμουλκού , 
το συνδεόμενο με την αλλαγή ταξίδι θεωρείται συνέχεια 
της εργασίας του λιμένα. 

ε) Προκειμένου περίτου λιμένος Πειραιώς καιτωνπέριξ 
αυτού λιμένων και εγκαταστάσεων σε ακτίνα 30 Ν/Μ , δια 
την μεταφορά των πληρωμάτων κατά την έναρξη και λή¬ 
ξη της εργασίας των , μεταξύ του αγκυροβολιού των Ρυ¬ 
μουλκών και της Κεντρικής αγοράς του λιμένος Πειραιώς 
προκυμαίας, οι ιδιοκτήτες των Ρυμουλκών υποχρεούνται 
όπως διαθέτουν κατάλληλο πλωτό ή χερσαίο μέσο. 

ΑΡΘΡΟ 6ον 

Γενικές υποχρεώσεις πληρωμάτων 

α) Οι κυβερνήτεςτων Ρυμουλκών, έχουν υποχρέωση να 
κινούν τα Ρυμουλκά σύμφωνα και αποκλειστικά με τις 
εντολές που λαμβάνουν απάτην Διεύθυνση. 

Στα πλαίσια δε αυτών των εντολών να παίρνουν πρωτο¬ 
βουλία για την όσο το δυνατόν καλύτερη εκτέλεση της ερ¬ 
γασίας , έχουν τηνευθύνη για την συντήρησητων σκαφών 
κατά τις ώρες της απραξίας γενικά ασκούν εποπτεία επί 
του πληρώματος έχοντας βαρύνουσα γνώμη για την επι¬ 
λογή. 

β) Η καλή συντήρηση του Μηχανοστασίου , είναι έργο 
του Προϊσταμένου αυτού κατά τα αναφερόμενα και σε 
συνεννόηση με τον Κυβερνήτη. Το προσωπικό της μηχα¬ 
νής όταν του ζητηθεί από την πλοιοκτήτρια εταιρεία να 
κάνει την επισκευή των κυρίων μηχανών, ηλεκτρομηχα¬ 
νών, αντλιών, κομπρεσέρ κ.λ.π. ή το καθαρισμό ψυγείων 
ή δεξαμενών, δικαιούνται ιδιαίτερη αμοιβή που καθορίζε¬ 
ται με κοινή συμφωνία. 

γ) Γ ενικά υποχρέωση όλου του πληρώματος είναι η σω- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4987 


στή εκτέλεση της εργασίας και η πρόθυμη εκτέλεση των 
εντολών της Διεύθυνσης για την κάλυψη των αναγκών 
των λιμένων όλο το 24ωρο για την εξυπηρέτηση εκτάκτων 
αναγκών (παροχή βοηθείας-πυρκαγιάς κ.λ.π) και φυσικά 
πάντοτε σύμφωνα με τους όρους της παρούσας Σ.Σ. Δι¬ 
ευκρινίζεται ότι απαγορεύεται κάθε είδους εργασίας του 
πληρώματος εκτός του Ρυμουλκού. 

δ) Δεν υπάρχει ευθύνη του Κυβερνήτη για την ασφάλεια 
του Ρυμουλκού μετά τη λήξη εργασίας, αφού φυσικά δεν 
παραλείψει να δέσει αυτό καλά και να λάβει όλα τα απαι- 
τούμενα μέτρα για την ασφάλεια του. Στα Ρυμουλκά με 
βάρδιες οι ευθύνες για την καλή συντήρηση τόσο του 
σκάφους όσο και της μηχανής, δεν είναι κοινές για τους 
υπεύθυνους όλων των βαρδιών. 

ε) Στη περίπτωση απρόβλεπτου ακινητοποίησης Ρυ¬ 
μουλκού λόγω ζημίας ή άλλης αιτίας ή λόγω ανάγκης κί¬ 
νησης άλλων ρυμουλκών από τα προγραμματισμένα, οι 
ιδιοκτήτες μπορούν να ζητήσουν και τα πληρώματα πρέ¬ 
πει να δεχτούν να μετατεθούν από Ρυμουλκό σε Ρυμουλ¬ 
κό της ιδίας εταιρείας, χωρίς να θίγονται τα μέχρι μετα- 
θέσεως δικαιώματά των ώστε σε κάθε περίπτωση να εξα¬ 
σφαλίζεται η καλύτερη δυνατή εξυπηρέτηση της 
εργασίας. Οι εν λόγω μεταβολές πρέπει να νομιμοποιού¬ 
νται το ταχύτερο. 

ΑΡΘΡΟ 7ον 

Δώρα εορτών Χριστουγέννων, Νέου Έτους, Πάσχα 

α) Στους εργαζόμενους των Ρυμουλκών θα καταβάλλε¬ 
ται Δώρο από 1 -1-1999, ίσο με δύο ημερομίσθια και εβδο¬ 
μήντα πέντε εκατοστά (2,75) του ημερομισθίου για κάθε 
μήνα υπηρεσίας, δηλαδή δώρο εορτών Χριστουγέννων, 
Νέου "Ετους είκοσι δύο (22) ημερομίσθια και Δώρο Πά¬ 
σχα έντεκα (11) ημερομίσθια. 

Το ημερομίσθιο του δώρου είναι ίσο με το 1/25 του συ¬ 
νόλου του Βασικού Μισθού και των Επιδομάτων. 

ΑΡΘΡΟ 8ον 
Άδειες 

α) Τα πληρώματα των Ρυμουλκών δικαιούνται από την 
1η Ιανουάριου 1999 και στο εξής, άδεια ίση με οκτώ (8) 
ημέρες για κάθε μήνα υπηρεσίας, δηλαδή ενενήντα έξι 
(96) ημέρες το χρόνο συνυπολογιζομένων Σαββάτων, Κυ¬ 
ριακών και Αργιών. 

Η αποζημίωση της κάθε ημέρας της "Αδειας , είναι ίση 
με το 1/25 του συνόλου του Βασικού Μισθού και των Επι¬ 
δομάτων. 

β) Οι άδειες θα δίδονται κατά την κρίση των εργοδοτών 
ανάλογα με τις ανάγκες της εργασίας και σε συνεννόηση 
με την επαγγελματική οργάνωση των εργαζομένων 
(Π.Ε.Π.Ρ.Ν.) για την απορρόφηση των ανέργων. 

Η χορήγηση της αδείας θα γίνεται σε δύο τμήματα, ένα 
το Καλοκαίρι και ένα τον Χειμώνα. Οι απολύσεις στις πε¬ 
ριπτώσεις αυτές γίνονται με το αιτιολογικό " Λόγω Αδεί¬ 
ας". 

γ) Γενικά απαγορεύεται η μη χορήγηση ετήσιας άδειας 
έναντι μόνο καταβολής χρηματικής αποζημίωσης. Σε 
έκτακτες όμως περιπτώσεις που για οποιοδήποτε λόγο ο 
εργαζόμενος δεν έλαβε την ετήσια άδειά του θα κατα¬ 
βάλλεται σ’ αυτόν ο ανάλογος μισθός του χρόνου αδείας. 
Σε κάθε όμως περίπτωση , με την απόλυση του Ναυτικού 
εξοφλείται η τυχόν οφειλόμενη σε αυτόν άδεια. 


Για κάθε αυθαίρετες απουσίες θα εφαρμόζονται οι δια¬ 
τάξεις του άρθρου 65 του ΚΙΝΔ. 

ΑΡΘΡΟ 9ον 
Αποζημίωση 

Συμφωνείται ότι η προβλεπόμενη από τον ΚΙΝΔ , όσο 
αφορά τον αριθμό των ημερών , αποζημίωση λόγω απο- 
λύσεως του Ναυτικού καταβάλλεται και στους Κυβερνή¬ 
τες των Ρυμουλκών. 

Το Ημερομίσθιο της αποζημίωσης , είναι ίσο με το 1/25 
του συνόλου των τακτικών αποδοχών, ήτοι του βασικού 
μισθού, των επιδομάτων, την αναλογία της άδειας και του 
μέσου όρου των υπερωριών και έξτρα αμοιβώντου προη¬ 
γουμένου χρόνου εργασίας. 

ΑΡΘΡΟ ΙΟον 

Προσλήψεις-Ιδιότητα Πληρωμάτων- Εφαρμοστέα Νομο¬ 
θεσία. 

α)'Όλα τα πληρώματα των πλοίων που αφορά η παρού¬ 
σα Συλλογική Σύμβαση καταρτίζονται από τα τακτικά μέ¬ 
λη της Επαγγελματικής οργάνωσης (Π.Ε.Π.Ρ.Ν.) κατόπιν 
αιτήσεως των Πλοιοκτητών και κατά απόλυτον εκλογήν 
αυτών. 

β) Προκειμένου περί προσώπων που δεν ανήκουν στην 
οργάνωση που αναφέρει η προηγούμενη παράγραφος, η 
οργάνωση αυτή με αίτηση των ενδιαφερομένων, υποχρε- 
ούται στην εγγραφή αυτών ως μελών της, εφ'όσον έχουν 
τα προσόντα που καθορίζονται από το καταστατικό της 
οργάνωσης. 

γ) Οι ατομικές Συμβάσεις ναυτολόγησης συνάπτονται 
για αόριστον χρόνον και με όρους εργασίας και αμοιβής 
σύμφωνα με την εκάστοτε ισχύουσα Συλλογική Σύμβαση 
Εργασίας. Η σύναψη ατομικών Συμβάσεων Ορισμένου 
Χρόνου, επιτρέπεται μόνο σε μεμονωμένες ναυτολογή¬ 
σεις ή ομαδικές ναυτολογήσεις όταν πρόκειται για παρα- 
λαβή-τραβερσάδα. 

δ) Όλα τα πληρώματα των Ρυμουλκών είναι "Ελληνες 
Ναυτικοί και υπόκεινται στις διατάξεις του ΚΙΝΔ και στα 
άρθρα της παρούσης Συλλογικής Σύμβασης εργασίας 
και κανείς δεν θα ναυτολογείται στα Ρυμουλκά αν δεν εί¬ 
ναι εφοδιασμένος με Ναυτικό Φυλλάδιο και το ανάλογο 
Πτυχίο - Δίπλωμα - "Αδεια . Η σύνθεση των πληρωμάτων 
των Ρυμουλκών ορίζεται από το Υπ' αριθ. 130/14-4-95 Π. 
Δ/γμα. Οι ναυτολογήσεις των ειδικοτήτων και το κεκτημέ- 
νο αποδεικτικό ναυτικής ικανότητας που απαιτείται ανά 
ειδικότητα, ανάλογα με την ιπποδύναμη των προωστη- 
ρίων μηχανών (Β.Η.Ρ.) ορίζονται από το Ύπ' αρίθ. 841/22- 
11-68 Β. Δ/γμα. 

ΑΡΘΡΟ 11 ον 

Εισφορές υπέρ Ασφαλιστικών Ταμείων κ.λ.π. - Εξόφλη¬ 
ση Αποδοχών 

α) Οιεισφορές υπέρτων ασφαλιστικών ταμείων των ερ¬ 
γαζομένων (ΝΑΤ - ΤΠΕΝ - ΚΕΑΝ -ΕΛΟΕΝ - ΕΣΤΙΑ), θα βα¬ 
ρύνουν τον εργοδότη και τον εργαζόμενο κατά την νόμι¬ 
μη αναλογία. Στις προσαυξήσεις του Βασικού Μισθούτου 
Ν.Α.Τ. συμπεριλαμβάνεται και η προσαύξηση για την 
άδεια. 

β) Συμφωνείται ότι οι εισφορές υπέρ της επαγγελματι¬ 
κής οργάνωσης των εργαζομένων των Ρυμουλκών 
(Π.Ε.Π.Ρ.Ν.) και του Κεφαλαίου Αλληλασφαλίσεώς τους 
(Κ.Α.Π.ΡΥ.Ν.)θαπαρακρατούνται από τις παροχές και θα 

αποδίδονται ανάλογα από τους εργοδότες εντός διμή- 
νου. 

γ) Σε περίπτωση ασθένειας ή εργατικό ατύχημα για 
τους ασφαλισμένους του Ν.Α.Τ. εφαρμόζεται ο ΚΙΝΔ και 
γενικά η ναυτική νομοθεσία. Ο μισθός ασθένειας ή ατυ¬ 
χήματος ορίζεται στο επόμενο άρθρο. 

δ) Οι απολυόμενοι της εργασίας για κάθε διαφορά θα 
διέπονται από την εκάστοτε ισχύουσα Συλλογική Σύμβα¬ 
ση, νόμους και διατάγματα. 

ε) Οι αποδοχές των πληρωμάτων και οι υπερωρίες θα 
εκκαθαρίζονται και θα εξοφλούνται κάθε Ιδνθήμερον, θα 
χορηγείται δε σε κάθε έναν αναλυτικό σημείωμα αποδο¬ 
χών και κρατήσεων στο τέλος εκάστου μηνός. 

ΑΡΘΡΟ 12ον 
Μισθός Ασθένειας 

α) Ο μισθός των πληρωμάτων των Ρυμουλκών σε περί¬ 
πτωση ασθένειας ορίζεται σε ποσοστό ογδόντα πέντε 
τοις εκατό (85%) του συνόλου των βασικών αποδοχών. 

Σε περίπτωση νοσηλείας εκτός Νοσοκομείου ή Κλινικής 
πλέον του οριζομένου ως άνω μισθού, θα καταβάλλεται 
και αντίτιμο τροφής σε χίλιες (1.000) δραχμές την ημέρα. 

β) Σε περίπτωση ατυχήματος ή χειρουργικής επέμβα¬ 
σης θα καταβάλλεται ως μισθός, το σύνολο των ενέργει¬ 
ας αποδοχών καθώς και το αντίτιμο τροφής. 

ΑΡΘΡΟ 13ον 
Ταξίδια Εσωτερικού 

α) Αναγνωρίζεται υποχρέωσητωνπληρωμάτωντων Ρυ¬ 
μουλκών να συμμετέχουν σε εκτέλεση ταξιδιών στο εσω¬ 
τερικό για ρυμουλκήσεις ή ναυαγοσωστικές εργασίες με 
την προβλεπόμενη σύνθεση λιμένος. 

Κατά τη διάρκεια των ταξιδιών τα πληρώματα θα παίρ¬ 
νουν πέραν των βασικών αποδοχών, ειδικό επίδομα ταξι¬ 
διού εσωτερικού που θα υπολογίζεται στα 7/8 του 1/173 
των βασικών αποδοχών για κάθε ώρα ταξιδιού από την 
ώρα αναχωρήσεως του Ρυμουλκού από τον Πειραιά ή το 
λιμάνι της βάσης του και μέχρι επιστροφής εις αυτό, ως 
και τροφοδοσίας εκ δραχμών χιλίωντριακοσίων ογδόντα 
πέντε (1.385) την ημέρα κατ’ άτομο ή σε είδος κατά την 
κρίση του ιδιοκτήτη και ανάλογα με την εργασία. 

Διευκρινίζεται ότι δια ώρες αναμονής του Ρυμουλκού 
σε λιμάνι το εν λόγω ειδικό επίδομα μειώνεται στα 7/16 
του 1/173 των βασικών αποδοχών για κάθε ώρα αναμο¬ 
νής. 

β) Το ειδικό επίδομα ταξιδιού υπολογίζεται επί των βα¬ 
σικών αποδοχών και είναι σταθερό μη υποκείμενο εις 
προσαυξήσεις λόγω Σαββάτου και Κυριακές εξαιρετέων 
ή άλλων λόγων. 

γ) Σε περίπτωση συμφωνίας ταξιδιού στο εξωτερικό, 
αυτή θα καθορίζει και την αμοιβή που ασφαλώς θα είναι 
μεγαλύτερη από τα παραπάνω οριζόμενα. 

ΑΡΘΡΟ 14ον 

Όροι εργασίας και έξτρα αμοιβές πληρωμάτων βάσεων 

α) Τα πληρώματα των Ρυμουλκών τα εργαζόμενα στις 
βάσεις (όπως αυτές ορίζονται στο άρθρο 5 της παρού- 
σης) εάν η εταιρεία στη βάση που εργάζεται έχει ένα μό¬ 
νο Ρυμουλκό χωρίς βάρδιες έχουν υποχρέωση να διατη¬ 
ρούν επαφή με αυτό μετά τη λήξη της κανονικής ημερή¬ 
σιας εργασίας και να επανέρχονται όποτε τους ζητηθεί 


για την εξυπηρέτηση των αναγκών και του σκοπού των 
Ρυμουλκών. 

β) Οι κατά τα ανωτέρω απασχολούμενοι δικαιούνται πέ¬ 
ραν του βασικού μισθού του άρθρου 1, τα επιδόματα του 
άρθρου 2 και κατ'αποκοπή αμοιβή ίση με το 100% του Βα¬ 
σικού Μισθού. 

γ) Διευκρινίζεται ότι η αμοιβή αυτή δεν είναι εκτός 
έδρας επίδομα, αλλά κατ’ αποκοπή αμοιβή για υπερωρια- 
κή εργασία, εργασία κατά Σάββατα, Κυριακές, αργίες και 
νυκτερινή ως και κάθε άλλη έξτρα αμοιβή προβλεπομένη 
από τη παρούσα Συλλογική Σύμβαση. 

Αυτονόητο είναι ότι ο τόπος καταγωγής του ναυτικού ή 
ο λιμήν νηολογίου του Ρυμουλκού δεν έχουν καμία επί¬ 
δραση για την καταβολή της παραπάνω κατ’ αποκοπή 
αμοιβής. 

δ) Φυσικά και στην περίπτωση που τα πληρώματα θα 
απασχολούνται με το ανωτέρω σύστημα, θα εφαρμόζο¬ 
νται όλοι οι άλλοι όροι της παρούσας Σ.Σ. που δεν προ- 
βλέπεται ειδική ρύθμιση από το παρών άρθρο. 

ε) Σε περίπτωση που σε βάση υπάρχουν περισσότερα 
από ένα (1) Ρυμουλκό της ιδίας εταιρείας ή πλοιοκτησίας 
παρέχεται η δυνατότητα στον εργοδότη να μην αποδε¬ 
χθεί την κατά το ανωτέρω κατ’ αποκοπή ρύθμιση των έξ¬ 
τρα αμοιβών, υπό τον όρο όμως ότι θα εφαρμόζονται όλοι 
οι όροι εργασίας και αμοιβών που περιέχονται στην πα¬ 
ρούσα Συλλογική Σύμβαση και ισχύουν για την έδρα των 
Ελληνικών Ρυμουλκών. 

ΑΡΘΡΟ 15ον 
ΛΙΜΕΝΙΚΑ ΕΡΓΑ 

(ΚΑΤΑΣΚΕΥΕΣ ΛΙΜΕΝΩΝ, ΜΩΛΟΙ, ΣΥΡΑΓΓΕΣ, ΓΕΦΥΡΕΣ 
Κ.Λ.Π.) 

Τα πληρώματα των Ρυμουλκών που απασχολούνται 
αποκλειστικά σε έργα (κατασκευές λιμένων, προσχώσεις, 
μώλοι, σήραγγες, γέφυρες κ.λ.π.) τα οποία ανήκουν ή 
διαχειρίζονται διάφορες ιδιωτικές εργοληπτικές εταιρεί¬ 
ες, εργάζονται και αμείβονται ως κάτωθι: 

1. Εργασία των πληρωμάτων Δέκα (10) συνεχείς ώρες 
ημερησίως. 

α) Επειδή απαιτείται αυξημένο ωράριο εργασίας οι 
ώρες της καθημερινής εργασίας κατά τις εργάσιμες ημέ¬ 
ρες της εβδομάδος , ορίζονται σε Δέκα(10). Η αμοιβή για 
την ως άνω καθημερινή εργασία θα είναι ο διπλός μισθός. 

Πέραν του δεκάωρου των καθημερινών, καθώς τα Σάβ¬ 
βατα και οι Κυριακές θα αμείβονται όπως αυτά ισχύουν 
για τις έδρες. 

β) Στην περίπτωση αλλαγής του τόπου εργασίας (εργο¬ 
τάξιο) , το συνδεόμενο με την αλλαγή ταξίδι θεωρείται συ¬ 
νέχεια της εργασίας του εργοταξίου. Κατά την διάρκεια 
του ταξιδιού επιπλέον το πλήρωμα δικαιούται και τροφο¬ 
δοσία εκ δραχμών χιλίων τριακοσίων ογδόντα πέντε 
(1.385) την ημέρα κατ' άτομο ή σε είδος κατά την κρίση 
του εργοδότη. 

γ) Οι εργοδότες υποχρεούνται να προσφέρουν στους 
εργαζόμενους στέγη και μέσον μεταφοράς στην εργασία 
τους. 

Στην περίπτωση όμως που το Ρυμουλκό διαθέτει χώ¬ 
ρους ενδιαίτησης - διαβίωσης, κατάλληλους για διαμονή, 
το πλήρωμα δεν δικαιούται την παροχή στέγης. 

δ) Διευκρινίζεται ότι απαγορεύεται κάθε είδους εργα¬ 
σία του πληρώματος εκτός του Ρυμουλκού. Συγκεκριμέ- 

να απαγορεύεται το πλήρωμα να εργασθεί σε φορτηγί¬ 
δες, πλωτούς γερανούς, και σε κάθε πλωτό εργαλείο που 
μεταφέρει το Ρυμουλκό κατά την διάρκεια της εργασίας 
του στο εργοτάξιο. 

ε) Φυσικά και στην περίπτωση που τα πληρώματα θα 
απασχολούνται με το ανωτέρω σύστημα, θα εφαρμόζο¬ 
νται όλοι οι άλλοι όροι της παρούσας Σ.Σ. που δεν προ- 
βλέπεται ειδική ρύθμιση από την παράγρ. 1 του Άρθρου 
15. 

2. Εργασία των πληρωμάτων Οκτώ (8) συνεχείς ώρες 
ημερησίως. 

α) Στην περίπτωση που σε εργοτάξιο απασχολούνται 
περισσότερα από ένα (1) Ρυμουλκό της ιδίας εταιρείας ή 
πλοιοκτησίας παρέχεται η δυνατότητα στον εργοδότη να 
μην αποδεχθεί την κατά τα ανωτέρω ειδική ρύθμιση της 
παραγράφου 1 δηλαδή τους όρους εργασίας και αμοι¬ 
βής, υπό τον όρο όμως ότι θα εφαρμόζονται όλοι οι όροι 
εργασίας και αμοιβών που περιέχονται στην παρούσα 
Συλλογική Σύμβαση και ισχύουν για την έδρα των Ελληνι¬ 
κών Ρυμουλκών. 

β) Στη συγκεκριμένη περίπτωση που τα πληρώματα των 
Ρυμουλκών θα εργάζονται σύμφωνα με την παράγραφο 
2, λόγω της φύσεως της εργασίας απαγορεύεται η υπε- 
ρεργασία - υπερωρία άνω των τεσσάρων (4) ωρών ημε¬ 
ρησίως τις εργάσιμες ημέρες της εβδομάδος. 

γ) Επιπλέον των διατάξεων που ισχύουν για τις έδρες τα 
πληρώματα των Ρυμουλκώνπου εργάζονται σύμφωνα με 
την παράγραφο 2, δικαιούνται μία ημέρα ανάπαυσης (ρε¬ 
πό) κάθε δεκαπενθήμερο ήτοι δύο (2) ρεπό το μήνα. 

Η κάθε ημέρα ανάπαυσης (ρεπό) θα δίδεται στα πλη¬ 
ρώματα υποχρεωτικά ημέρα Παρασκευή ή Δευτέρα που 
σε συνδυασμό με το Σαββατοκύριακο θα επεκτείνεται επί 
τριήμερο. 

δ) Εάν λόγω άκρως εξαιρετικής ανάγκης δεν δοθεί ημέ¬ 
ρα ανάπαυσης (ρεπό) όπως αναφέρεται ως άνω, η 8ωρη 
απασχόληση κατά την τελευταία εργάσιμη ημέρα του κά¬ 
θε δεκαπενθήμερου θα αμείβεται υπερωριακώς όπως 
ορίζει το (Άρθρο 4 παρ. β ) για την συγκεκριμένη περί¬ 
πτωση δηλαδή δια διπλής υπερωρίας. 

ε) Σε περίπτωση που το Ρυμουλκό εκτελέσει ταξίδι για 
οποιοδήποτε λόγο θα ισχύει το Άρθρο 13 της παρούσας 
Σ.Σ.Ε. 

Διευκρινίζεται ότι οι υποπαράγραφοι (γ,δ,) της παραγρ. 
1 του Άρθρου 15, ισχύουν και για την παράγραφο 2 του 
ιδίου Άρθρου. Η αλλαγή του συστήματος εργασίας και 
αμοιβής θα είναι δυνατή μόνο στην αρχή κάθε μήνα. 

ΑΡΘΡΟ 16ον 

Συμφωνείται ανεπιφύλακτα ότι παρέχεται η δυνατότη¬ 
τα στους ιδιοκτήτες των Ρυμουλκών, ειδικά για την περιο¬ 
χή λιμένος Πειραιώς και προς καλύτερη εξυπηρέτηση 
των εργαζομένων και της εργασίας , να απασχολούν τα 
πληρώματα κατά τρόπο διαφορετικό του άρθρου 3 της 
παρούσης Συλλογικής Σύμβασης. Οι όροι του οποίου 
αναφέρονται κατωτέρω: 

α) Απασχόληση επί δώδεκα (12) συνέχεια ώρες κατά τις 
εργάσιμες ημέρες, ανάπαυση κατά τις επόμενες τριάντα 
έξι (36) ώρες, χωρίς η πέρα του προβλεπομένου και κα- 
θοριζομένου συμβατικά δια της Συλλογικής Σύμβασης 
ημερησίου ωραρίου εργασία, να θεωρείται υπερεργασία 


ή υπερωρία από τον εργαζόμενο, με την αντίστοιχη υπο¬ 
χρέωση των εργοδοτών να μην απαιτούν τις υπολειπόμε- 
νες για την συ μπλήρωση της εβδομαδιαίας απασχόλησης 
ώρες εργασίας. 

β) Η πέραν του 12ωρου απασχόληση των πληρωμάτων 
είναι υπερωριακή εργασία και αμείβεται με το 1/173 των 
βασικών μισθών της Σ.Σ., προσαυξημένου κατά 50% για 
κάθε ώρα απασχόλησης πέραν του 12ώρου. 

γ) Κατά τις Κυριακές και εορτές θα απασχολούνται με 
απόλυτη σειρά επί 7ωρον με έξτρα αμοιβή που θα υπολο¬ 
γίζεται στο ένα και εβδομήντα πέντε (1.75) των 1/25 των 
βασικών μισθώντης Σ.Σ. για κάθε Κυριακή ή εορτή που θα 
εργασθούν, χωρίς να υπάρχει απαίτηση αντίστοιχης επι¬ 
πλέον ανάπαυσης. 

Η πέραν του 7ώρου απασχόληση κατά τις Κυριακές και 
εορτές είναι υπερωρία και αμείβεται με προσαύξηση του 
βασικού μισθού ωρομισθίου (1/173) κατά 100% για τις 
επόμενες πλέον 25% για τις νυχτερινές ώρες (22.00 - 
06.00). 

Η Κυριακή ή αργία στην περίπτωση των εργαζομένων 
12 - 36 θα υπολογίζεται από 06.00 - 06.00 της επομένης. 

δ) Ώρα έναρξης εργασίας ορίζεται η αναφερομένη στο 
άρθρο 3 της παρούσης με υποχρέωση των πληρωμάτων 
να προσφέρουν κατά απόλυτη σειρά και νυχτερινή εργα¬ 
σία από 18.00 - 06.00 υπό τις ίδιες προϋποθέσεις (12) ερ¬ 
γασία (36) ανάπαυση ή 18.00-01.00 κατάτις Κυριακές και 
εορτές. Εάν η εργασία συνεχισθεί και μετά τη λήξη νυ¬ 
χτερινής βάρδιας καταβάλλεται υπερωρία για τις επί πλέ¬ 
ον ώρες απασχόλησης που υπολογίζεται κατά περίπτωση 
ως ανωτέρω. 

ε) Σε εξαιρετικές περιπτώσεις που τα πληρώματα θα 
απαιτηθεί να επανέλθουν να εργασθούν κατά την ημέρα 
που συμπεριλαμβάνεται στο 36ώρο της ανάπαυσης και 
εφ’ όσον το επιθυμούν και συμφωνούν, θα απασχολού¬ 
νται τουλάχιστον επί 7ώρο αμειβόμενοι υπερωριακώς για 
κάθε ώρα με το 1/173 του βασικού μισθού, με τις ανάλο¬ 
γες κατά περίπτωση προσαυξήσεις. 

στ) Φυσικά και στην περίπτωση που τα πληρώματα θα 
απασχολούνται με το ανωτέρω σύστημα, θα εφαρμόζο¬ 
νται όλοι οι άλλοι όροι της παρούσας Σ.Σ. που δεν προ- 
βλέπεται ειδική ρύθμιση από το παρόν άρθρο και η αλλα¬ 
γή συστήματος εργασίας θα είναι δυνατή μόνο στην αρχή 
κάθε εβδομάδος. 

ΑΡΘΡΟ 17ον 

Χαρακτηρισμός του ναυτικού επαγγέλματος 

Συμφωνείται ο χαρακτηρισμός του ναυτικού επαγγέλ¬ 
ματος ως βαρέως και ανθυγιεινού και υπό την προϋπόθε¬ 
ση ότι το ειδικό επίδομα που συνεφωνήθη και αναφέρεται 
στο άρθρο 2 παραγρ. 2 της παρούσης θα συνοδεύσει τον 
ως άνω χαρακτηρισμό εάν τούτο χορηγηθεί και στα πλη¬ 
ρώματα των ποντοπόρων πλοίων. 

ΑΡΘΡΟ 18ον 
Τελικές διατάξεις 

α) Οι παραβάτες της παρούσης Συλλογικής Σύμβασης 
θα διώκονται κατά τις διατάξεις του Α.Ν. 3276/44 " Περί 
Συλλογικών Συμβάσεων στη ναυτική εργασία" όπως αυ¬ 
τός ισχύει σήμερα. 

β) Η παρούσα Συλλογική Σύμβαση θα ισχύει από 1ης Ια¬ 
νουάριου 2000 και θα λήγει την 31η Δεκεμβρίου 2000, θα 
εξακολουθήσει δε να ισχύει για ένα ακόμη χρόνο εάν δεν 
καταγγελθεί είτε από την Ένωση Πλοιοκτητών Ρυμουλ¬ 
κών και Ναυαγοσωστικών Πλοίων, είτε από την Πανελλή¬ 
νια "Ενωση Πληρωμάτων Ρυμουλκών και Ναυαγοσωστι¬ 
κών. 

γ) Η καταγγελία πρέπει να γίνει 3 μήνες προ της λήξεως 
της ώστε να υπάρχει χρόνος συνεννοήσεων. 

Η παρούσα Συλλογική Σύμβαση συνεπάγει σε τρία (3) 
αντίτυπα και υπεγράφη ως κατωτέρω, έλαβε δε καθένας 


από τους Συμβαλλομένους ένα αντίτυπο το δε τρίτο θα 
υποβληθεί στο Υ.Ε.Ν. προς κύρωση. 

Οι Συμβαλλόμενοι 
ΓΙΑ ΤΗΝ ΕΝΩΣΗ ΠΛΟΙΟΚΤΗΤΩΝ 
ΡΥΜΟΥΛΚΩΝ & ΝΑΥΑΓΟΣΩΣΤΙΚΩΝ ΠΛΟΙΩΝ 
Ο Πρόεδρος Ο Γεν. Γραμματέας 
Ν.Α. ΤΣΑΒΛΙΡΗΣ Σ. ΠΛΥΤΖΑΝΟΠΟΥΛΟΣ 

ΓΙΑ ΤΗΝ ΠΑΝΕΛΛΗΝΙΑ ΕΝΩΣΗ 
ΠΛΗΡΩΜΑΤΩΝ ΡΥΜΟΥΛΚΩΝ & ΝΑΥΑΓΟΣΩΣΤΙΚΩΝ 
Ο Πρόεδρος Ο Γεν. Γ ραμματέας 

1.1. ΧΡΙΣΤΟΦΟΡΑΚΗΣ Ε.Κ. ΣΚΑΡΟΣ 

